**МОНГОЛ УЛСЫН ИХ ХУРЛЫН 2022 ОНЫ НАМРЫН ЭЭЛЖИТ ЧУУЛГАНЫ**

**ХЯНАН ШАЛГАХ ТҮР ХОРОО /ХӨГЖЛИЙН БАНКНЫ АСУУДЛААР/-НЫ**

**12 ДУГААР САРЫН 12-НЫ /ДАВАА ГАРАГ/-ИЙН ХУРАЛДААНЫ**

**ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| 1. | Хуралдааны товч тэмдэглэл: | 1-4 |
| 2 | Хуралдааны дэлгэрэнгүй тэмдэглэл | 5-27 |
|  | 1.“Түр хорооны сонсгол товлон зарлах тухай” Түр хорооны тогтоолын төсөл | 5-11 |
| 2.“Түр хорооны сонсголд гэрчээр дуудах тухай” Түр хорооны тогтоолын төсөл | 11-20 |
| 3.“Түр хорооны хянан шалгагчийн ажлын хөлс, шинжээчийн төлбөрийн хэмжээг тогтоох, Түр хорооны зардлыг зарцуулах эрх олгох тухай” Түр хорооны тогтоолын төсөл | 20-20 |
| 4.“Хянан шалгах түр хорооны шинжээчийн бүрэлдэхүүнд өөрчлөлт оруулах тухай” Түр хорооны тогтоолын төсөл | 21-23 |
| 5.Бусад | 23-27 |

***Монгол Улсын Их Хурлын 2022 оны намрын ээлжит чуулганы***

***Хянан шалгах түр хороо /Хөгжлийн банкны асуудлаар/-ны***

***12 дугаар сарын 12-ны /Даваа гараг/-ийн хуралдааны***

***товч тэмдэглэл***

Хянан шалгах түр хорооны дарга Б.Энхбаяр ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 12 гишүүнээс 7 гишүүн хүрэлцэн ирж, 58.3 хувийн ирцтэйгээр хуралдаан 14 цаг 32 минутад Төрийн ордны “Их засаг” танхимд эхлэв.*

*Томилолттой: Д.Батлут;*

*Чөлөөтэй: Н.Ганибал;*

*Эмнэлгийн чөлөөтэй: Ц.Мөнхцэцэг;*

*Тасалсан: Л.Мөнхбаатар.*

***Нэг.“Түр хорооны сонсгол товлон зарлах тухай” Түр хорооны тогтоолын төсөл***

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Ёс зүй, сахилга хариуцлагын байнгын хороо хариуцсан ахлах зөвлөх Х.Энэбиш, мөн газрын Эрх зүйн дүн шинжилгээний хэлтсийн ахлах зөвлөх Г.Золжаргал, Хяналт шалгалт, үнэлгээний газрын Хяналт шалгалтын хэлтсийн дарга Ж.Лхагвасүрэн, мөн хэлтсийн референт Ц.Рэнцэнтогтох, Төсвийн хяналт, шинжилгээний хэлтсийн референт Ч.Сарантуяа нар байлцав.

Түр хорооны дарга Б.Энхбаяр тогтоолын төслийг танилцуулав.

Тогтоолын төсөлтэй холбогдуулан Улсын Их Хурлын гишүүн Ж.Бат-Эрдэнэ, Б.Бат-Эрдэнэ нарын тавьсан асуултад Түр хорооны дарга Б.Энхбаяр хариулж, тайлбар хийв.

Улсын Их Хурлын гишүүн Т.Доржханд, Д.Ганбат, Ж.Батсуурь нар үг хэлэв.

**Б.Энхбаяр:** “Түр хорооны сонсгол товлон зарлах тухай” тогтоолын төслийг батлах санал хураалт явуулъя.

Зөвшөөрсөн: 7

Татгалзсан: 1

Бүгд: 8

87.5 хувийн саналаар тогтоол батлагдлаа.

*Уг асуудлыг 15 цаг 03 минутад хэлэлцэж дуусав.*

***Хоёр.“Түр хорооны сонсголд гэрчээр дуудах тухай” Түр хорооны тогтоолын төсөл***

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Ёс зүй, сахилга хариуцлагын байнгын хороо хариуцсан ахлах зөвлөх Х.Энэбиш, мөн газрын Эрх зүйн дүн шинжилгээний хэлтсийн ахлах зөвлөх Г.Золжаргал, Хяналт шалгалт, үнэлгээний газрын Хяналт шалгалтын хэлтсийн дарга Ж.Лхагвасүрэн, мөн хэлтсийн референт Ц.Рэнцэнтогтох, Төсвийн хяналт, шинжилгээний хэлтсийн референт Ч.Сарантуяа нар байлцав.

Түр хорооны дарга Б.Энхбаяр тогтоолын төслийг танилцуулав.

Тогтоолын төсөлтэй холбогдуулан Улсын Их Хурлын гишүүн Ж.Сүхбаатар, Т.Доржханд, Б.Бат-Эрдэнэ, Ж.Бат-Эрдэнэ нарын тавьсан асуултад Түр хорооны дарга Б.Энхбаяр хариулж, тайлбар хийв.

**Б.Энхбаяр:** “Түр хорооны сонсголд гэрчээр дуудах тухай” тогтоолын төслийг батлах санал хураалт явуулъя.

Зөвшөөрсөн: 6

Татгалзсан: 2

Бүгд: 8

75.0 хувийн саналаар тогтоол батлагдлаа.

*Уг асуудлыг 15 цаг 42 минутад хэлэлцэж дуусав.*

***Гурав.“Түр хорооны хянан шалгагчийн ажлын хөлс, шинжээчийн төлбөрийн хэмжээг тогтоох, Түр хорооны зардлыг зарцуулах эрх олгох тухай” Түр хорооны тогтоолын төсөл***

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Ёс зүй, сахилга хариуцлагын байнгын хороо хариуцсан ахлах зөвлөх Х.Энэбиш, мөн газрын Эрх зүйн дүн шинжилгээний хэлтсийн ахлах зөвлөх Г.Золжаргал, Хяналт шалгалт, үнэлгээний газрын Хяналт шалгалтын хэлтсийн дарга Ж.Лхагвасүрэн, мөн хэлтсийн референт Ц.Рэнцэнтогтох, Төсвийн хяналт, шинжилгээний хэлтсийн референт Ч.Сарантуяа нар байлцав.

Түр хорооны дарга Б.Энхбаяр тогтоолын төслийг танилцуулав.

Улсын Их Хурлын гишүүдээс асуулт, санал гараагүй болно.

**Б.Энхбаяр:** “Түр хорооы хянан шалгагчийн ажлын хөлс, шинжээчийн төлбөрийн хэмжээг тогтоох, Түр хорооны зардлыг зарцуулах эрх олгох тухай” тогтоолын төслийг батлах санал хураалт явуулъя.

Зөвшөөрсөн: 5

Татгалзсан: 3

Бүгд: 8

62.5 хувийн саналаар тогтоол батлагдлаа.

Улсын Их Хурлын гишүүн Б.Бат-Эрдэнийн дэмжсэн санал техникийн саатлын улмаас эсрэг гарсан тул дэмжсэнээр тооцож, 75.0 хувийн саналаар дэмжигдлээ.

*Уг асуудлыг 15 цаг 44 минутад хэлэлцэж дуусав.*

***Дөрөв.“Хянан шалгах түр хорооны шинжээчийн бүрэлдэхүүнд өөрчлөлт оруулах тухай” Түр хорооны тогтоолын төсөл***

Хэлэлцэж буй асуудалтай холбогдуулан шинжээч Ч.Амарбаясгалан, О.Мөнхбат нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Ёс зүй, сахилга хариуцлагын байнгын хороо хариуцсан ахлах зөвлөх Х.Энэбиш, мөн газрын Эрх зүйн дүн шинжилгээний хэлтсийн ахлах зөвлөх Г.Золжаргал, Хяналт шалгалт, үнэлгээний газрын Хяналт шалгалтын хэлтсийн дарга Ж.Лхагвасүрэн, мөн хэлтсийн референт Ц.Рэнцэнтогтох, Төсвийн хяналт, шинжилгээний хэлтсийн референт Ч.Сарантуяа нар байлцав.

Түр хорооны дарга Б.Энхбаяр тогтоолын төсөл болон шинжээч нарыг танилцуулав.

Тогтоолын төсөлтэй холбогдуулан Улсын Их Хурлын гишүүн Б.Бат-Эрдэнийн тавьсан асуултад Түр хорооны дарга Б.Энхбаяр хариулж, тайлбар хийв.

**Б.Энхбаяр:** “Хянан шалгах түр хорооны шинжээчийн бүрэлдэхүүнд өөрчлөлт оруулах тухай” тогтоолын төслийг батлах санал хураалт явуулъя.

Зөвшөөрсөн: 5

Татгалзсан: 2

Бүгд: 7

71.4 хувийн саналаар тогтоол батлагдлаа.

*Уг асуудлыг 15 цаг 57 минутад хэлэлцэж дуусав.*

***Тав.“Нотлох баримт гаргуулах тухай” Түр хорооны тогтоолын хэрэгжилтийн талаар***

Хэлэлцэж буй асуудалтай холбогдуулан Сангийн сайд Б.Жавхлан, Голомт банкны Ерөнхийлөгч Г.Ганболд, Чингис хаан банкны гүйцэтгэх захирал Э.Ганзориг нар оролцов.

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Ёс зүй, сахилга хариуцлагын байнгын хороо хариуцсан ахлах зөвлөх Х.Энэбиш, мөн газрын Эрх зүйн дүн шинжилгээний хэлтсийн ахлах зөвлөх Г.Золжаргал, Хяналт шалгалт, үнэлгээний газрын Хяналт шалгалтын хэлтсийн дарга Ж.Лхагвасүрэн, мөн хэлтсийн референт Ц.Рэнцэнтогтох, Төсвийн хяналт, шинжилгээний хэлтсийн референт Ч.Сарантуяа нар байлцав.

Түр хорооны дарга Б.Энхбаяр тогтоолын хүрээнд Сангийн яам, Голомт банк, Чингис хаан банк руу явуулсан нотлох баримт гаргуулах албан бичгүүдийг танилцуулав.

Албан бичигтэй холбогдуулан Сангийн сайд Б.Жавхлан, Голомт банкны Ерөнхийлөгч Г.Ганболд, Чингис хаан банкны гүйцэтгэх захирал Э.Ганзориг нар тайлбар хийв.

*Уг асуудлыг 16 цаг 16 минутад хэлэлцэж дуусав.*

Түр хорооны хуралдаанаар 5 асуудал хэлэлцэв.

*Хуралдаан 1 цаг 45 минут үргэлжилж, 12 гишүүнээс 8 гишүүн хүрэлцэн ирж, 66.7 хувийн ирцтэйгээр 16 цаг 17 минутад өндөрлөв.*

**Тэмдэглэлтэй танилцсан:**

ХЯНАН ШАЛГАХ

ТҮР ХОРООНЫ ДАРГА Б.ЭНХБАЯР

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

ШИНЖЭЭЧ Э.СУВД-ЭРДЭНЭ

**МОНГОЛ УЛСЫН ИХ ХУРЛЫН 2022 ОНЫ НАМРЫН ЭЭЛЖИТ ЧУУЛГАНЫ**

**ХЯНАН ШАЛГАХ ТҮР ХОРОО /ХӨГЖЛИЙН БАНКНЫ АСУУДЛААР/-НЫ**

**12 ДУГААР САРЫН 12-НЫ /ДАВАА ГАРАГ/-ИЙН ХУРАЛДААНЫ**

**ДЭЛГЭРЭНГҮЙ ТЭМДЭГЛЭЛ**

**Б.Энхбаяр:** Улсын Их Хурлаас Хөгжлийн банкны хянан шалгах Түр хорооны 2022 оны намрын ээлжит чуулганы 2022 оны 12 дугаар сарын 12-ны өдрийн хуралдааныг нээснийг мэдэгдье.

Ирцийг танилцуулъя. Түр хорооны гишүүдээс Дамбын Батлут гишүүн орон нутагт томилолттой ажиллаж байгаа. Энхбаярын Батшугар гишүүн ирсэн байна. Бадмаанямбуугийн Бат-Эрдэнэ гишүүн ирсэн байна. Жадамбын Бат-Эрдэнэ гишүүн ирсэн байна. Жамбын Батсуурь гишүүн ирсэн байна. Дашдондогийн Ганбат гишүүн ирээгүй байна. Наянтайн Ганибал гишүүн орон нутагт томилолттой ажиллаж байна. Тогмидын Доржханд гишүүн ирсэн байна. Лхагвын Мөнхбаатар гишүүн орж ирнэ. Цэрэнжамцын Мөнхцэцэг гишүүн өвчтэй. Жамъянхорлоогийн Сүхбаатар гишүүн ирсэн байна. Баттөмөрийн Энхбаяр гишүүн ирсэн байна. Хурлын ирц бүрдсэн байна.

Өнөөдрийн хуралдаанаар хэлэлцэх асуудлыг танилцуулъя.

Нэг. “Түр хорооны сонсголын тов тогтоох тухай” тогтоолын төсөл

Хоёр.“Түр хорооны сонсголд гэрчээр дуудах хүн, албан тушаалтны нэрсийг батлах тухай” тогтоолын төсөл

Гурав.“Хянан шалгах шинжээч нарын ажлын хөлсийг тогтоох тухай” тогтоолын төсөл

Дөрөв.Хяналт шалгалтын ажилд саад учруулж байгаа зарим байгууллага, албан тушаалтныг дуудан байцаах асуудал байгаа

Тавдугаарт, бусад асуудал гэсэн ийм 5 асуудлыг хэлэлцэнэ. Хэлэлцэх асуудлын талаар өөр саналтай гишүүн байна уу. Санал байхгүй бол хэлэлцэх асуудалдаа оръё.

**Түр хорооны нэгдүгээрт. Түр хорооны нотлох баримтыг шинжлэн судлах, сонсголын тов тогтоох тухай төслийг хэлэлцэж эхэлье.** Та бүхэн тогтоолын төслийг тараасан байгаа. Хянан шалгах түр хороо хянан шалгах шинжээчдийн асуудлыг томилоод, хагас сарын хугацаанд ажиллаад нэлээн их хяналт шалгалтын материал юмнууд үзэж харсан байгаа. Энэтэй холбоотойгоор хяналт шалгалтын нээлттэй сонсголыг 3 хувааж авч үзэх нь зүйтэй юм байна гэж үзэж байгааг та бүхэнд танилцуулъя.

Хамгийн эхний сонсголыг 2023 оны 1 дүгээр сарын 16-аас 1 дүгээр сарын 20-ны ажлын өдрүүдэд. Хэлэлцэх асуудал нь Хөгжлийн банкнаас санхүүжүүлсэн шууд зээлийн олголт, эргэн төлөлтийн байдал, зээл олгосон албан тушаалтан, зээлдэгчид болон хамаарал бүхий этгээд, гэрчийн мэдүүлэг, зээлийн ашиглалт, зарцуулалтад төлөв байдалд гаргасан хянан шалгах, шинжээч нарын дүгнэлт, мэдээллийг сонсох гэсэн асуудлыг энэ сонсголын үеэр хэлэлцэнэ.

2 дахь сонсголыг 2023 оны 2 дугаар сарын 6-аас 2 дугаар сарын 10-ны өдрүүдэд хэлэлцье гэсэн саналтай байна. Энд Хөгжлийн банкны эх үүсвэрээр улсын төсвөөс эргэн төлөгдөх нөхцөлтэй, хөрөнгө оруулалтын шинж чанартай төсөл, арга хэмжээнд олгосон зээлийн ашиглалт, зарцуулалт, үр дүн. Хөгжлийн банкны үйл ажиллагаанд эрх бүхий байгууллага, хөндлөнгийн хяналт шалгалтын болон олон улсын аудитын компаниудын дүгнэлт, зөвлөмж, өгсөн үүрэг даалгаврын хэрэгжилт, үр дүнгийн байдлыг хэлэлцэх ийм саналтай байна.

3 дахь сонсголыг 2023 оны 3 дугаар сарын 13-аас 3 дугаар сарын 17-ны ажлын өдрүүдэд хэлэлцэх саналтай байна. Энд Хөгжлийн банкны эх үүсвэрээр арилжааны банкнуудаар дамжуулан олгосон 2542 төсөл, хөтөлбөрийн зээлийн ашиглалт, зарцуулалт, үр дүн. Хөгжлийн банкны бусдаас татан төвлөрүүлсэн хөрөнгийн удирдлага, зарцуулалт, ашиглалт, үр дүнгийн талаар хянан шалгагчийн мэдээлэл сонсох. Урьдчилсан болон нээлттэй сонсголуудыг үр дүнг хэлэлцэх Монгол Улсын Хөгжлийн банкны үйл ажиллагааны талаар цаашид авах арга хэмжээний тухай шийдвэрийн төслийг сонсох гэсэн ийм асуудлуудыг хэлэлцэх саналтай байна.

Ингээд та бүхэнд тогтоолын төслийг саяын хэлэлцсэн хуваарийн дагуу тогтоох тогтоолын төслийг тараасан байгаа. Энэ тогтоолын төслийг уншиж сонсох ёстой юу.

Улсын Их Хурлын Хянан шалгах түр хорооны тогтоол

Түр хорооны сонсгол товлон зарлах тухай

Монгол Улсын Их Хурлын тухай хуулийн 39 дүгээр зүйлийн 39.1 дэх хэсэг, Монгол Улсын Их Хурлын Хяналт шалгалтын тухай хуулийн 35 дугаар зүйлийн 35.1, 36 дугаар зүйлийн 36.4, 45 дугаар зүйлийн 45.1, 46дугаар зүйлийн 46.1 дэх хэсэгт заасныг үндэслэн Монгол Улсын Их Хурлын Хянан шалгах түр хорооноос ТОГТООХ нь:

Нэг. Нотлох баримтыг шинжлэн судлах түр хорооны сонсголыг 2023 оны 1 дүгээр сарын 16-аас 20, 2 дугаар сарын 6-аас 10, 3 дугаар сарын 13-аас 17-ны өдрүүдэд зохион байгуулахаар товлосугай.

Хоёр.Сонсголын бэлтгэл, зохион байгуулалтыг хангаж ажиллахыг Хянан шалгах түр хорооны даргад даалгасугай.

Гэсэн ийм тогтоолын төсөл байна. Тогтоолын төсөлтэй холбогдуулан асуулт асуух гишүүд байвал нэрсээ өгнө үү. Ж.Бат Эрдэнэ гишүүн, Б.Бат Эрдэнэ гишүүнээр тасаллаа. Ж.Бат Эрдэнэ гишүүн асуултаа асууя.

**Ж.Бат-Эрдэнэ:** Сонсгол хийх нь зүйтэй. Сонсголынхоо хугацааг хуулийн дагуу 14 хоногийн өмнө байсан байх, зарлана гээд. 3 сонсгол хийхээр болчхов уу. 3 Сонсгол. Нотлох баримтыг шинжлэн судлах түр хорооны сонсгол гээд тэгж байгаа юм байна нэгдүгээрт. Хоёрдугаарт тэгээд заавал 3 байхаар байна уу, цаг хугацаа юу, яахгүй байна уу, эсвэл хооронд нь хольж болохгүй, бүр тусад нь авъя гэж бодож энэ 3 сонсгол хийж байна уу, нэгтгэх юм уу. Зүгээр товч бөгөөд тодорхой байхаар асуудлуудыг нөгөө цааш нь сунжруулахгүйгээр сонсголын тоо бага байвал яахаар байна. Тэрийг тайлбарлаж өгөөч.

**Б.Энхбаяр:** Ж.Бат Эрдэнэ гишүүний асуултад хариулъя. Хяналт шалгалтын цар хүрээ бол маш их өргөн байгаа. Хяналт шалгалтын ажил бол ч үргэлжилж байгаа. Яг ирсэн цаасан материал гэвэл бидний хуралдаж байгаа энэ танхимыг бүтэн дүүргэхээр ийм их цаасан материал бол цугларчихсан байгаа. Сая бас энэ жагсаал цуглаантай холбоотой манай хянан шалгагч нар Төрийн ордноос орох, гарах гээд бас хөл хорио болоод бас жоохон хугацаа алдаж байгаа тал бас байна, ажиглагдаж байгаа. Өчигдөр гэхэд л бүтэн сарын хугацаанд гарсан улс төрд нөлөө бүхий болон хууль хяналтын байгууллагуудын хамаарал бүхий хуулийн этгээдүүдийн бүх мэдээллийг Улсын бүртгэлийн газраас авсан. Нийтдээ 4000 гаруй хуулийн этгээдтэй холбогдох 8000 хуудас материал ирсэн. Энэ материалуудыг бүгдийг нь Хөгжлийн банкнаас зээл авсан, дамжуулан зээл авсан хуулийн этгээдүүдтэй нэг бүрчлэн хянаж шалгах ажлууд хийгдэнэ. Ингээд үзэхээр энэ ажил бол нэлээн цар хүрээтэй үргэлжлэх нь ээ. Энэ дээр бусад асуудал дотор би бас дахиж шинээр 2 шинжээч томилуулах асуудлыг оруулж ирэх гэж байгаа. Хүн хүчний хувьд бол үнэхээр хүрэлцэхгүй байна. Тийм учраас энэ асуудлаа бүлэглээд эхний сонсголоороо бол Хөгжлийн банкнаас шууд олгосон зээлүүдийнхээ асуудлыг ярьчихъя, ерөөсөө. Энэний асуудал ямар байна вэ гэдэг асуудлыг ярьчихъя.

2 дахь асуудлаараа нөгөө хөрөнгө оруулалтын шинжтэй асуудлууд, аудитораас өгсөн зөвлөмжүүд, энэтэй холбоотой урьд нь бас хяналт шалгалтаар гарсан зөрчил дутагдлууд юу болов, яав. Энэ хууль хяналтын байгууллагууд дээр очоод бас нэлээд нь замхарсан ийм асуудлууд бас байгаа. Тэгээд эд нарыг нөхөж бүгдийг нь ярья. Өмнө нь бол энэ зарим асуудлууд нь бол илэрсэн, яригдаж байсан асуудлууд яагаад ямар үе шатандаа алга болов гэдэг асуудал нэлээн цаг авах юм байна лээ.

Гуравт нь бол урьд нь огт ороогүй нэг асуудал байгаа. Энэ дамжуулан зээлдэхээр авсан 2000 гаруй зээлийн асуудал энэ өмнөх шалгалтууд дээр огт гарч байгаагүй асуудал байгаа. Энийг бас нэг бүрчлэн шалгаж үзэх нь зүйтэй гэж үзсэн. Ер нь бол бид ажил хийвэл дуустал хийе гэж байгаа юм. бол олон дахин шалгаад л дахин, дахин шалгахгүй. Ер нь Улсын Их Хурлын буюу ард түмний төлөөллийн дээд байгууллага Хөгжлийн банкны асуудал дээр орсон юм бол ёстой нөгөө дуустал нь бүгдийг нь мухарлаж, ард түмэндээ тайлагнах үүрэгтэй гэж үзэж байгаа. Тийм учраас бол энэ дээр бол цаг хугацаа харамлахгүй ярья гэж бодож байгаа. Яг ярих юм бол гурван 7 хоног ч багадахаар байгаа юм. Ер нь бол 2 сар бид тасралтгүй сонсгол хийх, байдал ч гарч магадгүй харагдсан. Тэгэхээр энийг бас нэлээн шахаж гол, гол зээлийг зориулалтын бусаар зарцуулсан. Энэ дээр хамаарал бүхий байдал тогтоогдсон, зөвхөн нотлох баримтын хэмжээнд сураг ажгаар биш, улс төржилтөөр биш, асуудлыг ярих хүрээнд бол гурван 7 хоногийн ийм сонсгол бол яалт ч байхгүй хийх, хамгийн бага хугацаа бол гурван 7 хоног юм байна гэж үзэж та бүхэнд асуудлыг танилцуулж байгаа.

1 сарын 16-аас 1 сарын 20, 2 сарын 6-аас 2 сарын 10, 3 сарын 13-аас 3 сарын 17 гэсэн хугацаа. Өөрөөр хэлбэл ер нь бол энэ намрын чуулган завсарласнаас хойш хаврын чуулган эхлэх хүртэл түр хороо бол ерөөсөө тасралтгүй сонсголоо хийх нь гэж та бүхэн маань ойлгох хэрэгтэй.

Б.Бат Эрдэнэ гишүүн асуултаа асууя.

**Б.Бат-Эрдэнэ:** Баярлалаа. Энэ хэлэлцэж байгаа асуудлыг бол дэмжиж байгаа. Тэгэхээр энэ Их Хурал дээр бид нар энэ Засгийн газраас Хөгжлийн банктай холбоотой хулгай, луйврын асуудлыг анх зарлаж тавьсан. Тэгээд иргэний, нийгмийн байгууллагууд, хэвлэл мэдээлэл, Их Хурал дээр бид шаардаж байж ажлын хэсэг байгуулсан. Баттөмөр гишүүн ахлаад бид нар 56 хоног ажилласан. Тэгээд хамгийн гол нь энэ найдваргүй зээлийн ангилалд орсон зээлийг л эргүүлж төлүүлэхтэй холбоотой ийм том асуудал байсан. Яах вэ 1.7 гэж яригдаж байсан, сүүлд тодорхой хэмжээгээр нэмэгдсэн. Эндээс 800 гаруй тэрбум төгрөг эргүүлж төлүүлээд байгаа юм. Тэгэхээр энэ дотор ерөөсөө хамгийн гол юм бол эхнээсээ Хөгжлийн банкнаас зээл авахдаа эргүүлж төлөхгүй гэсэн ийм зориулалттай, бүр тодорхой найдваргүй зээл ангилалд орчихсон тэр компаниудтай ямар ажил зохион байгуулж байна. Яаж авах вэ. Тэр найдваргүй, анх тэгж тийм зориулалтаар авсан зээл бол энэ төрийн өндөр албан тушаалтнуудын нөлөөллөөр авсан байх ийм магадлалтай ургийн мод харилцан хамаарлыг нь бас тодорхой хэмжээгээр гаргаж олон нийтэд мэдээлсэн бөгөөд Их Хурлаас байгуулагдсан түр хороонд энэ асуудлаа шилжүүлсэн. Тэгэхээр зэрэг энэ дээр гол анхаарлаа тавихгүй бол манай түр хорооны түрүүний хурлаар бол энд чинь хэвийн өгч байгаа зээлээс найдваргүй руу анхаарал тавих ийм зээл рүү шилжээд, энэ төлөгдсөн мөнгөний ихэнх нь бол хэвийн буюу анхаарал тавих, ийм зээл авсан зээлдэгч нараас эргүүлж мөнгөө төвлөрүүлсэн, төлсөн. Нөгөө найдваргүй ангилалд орчихсон компаниудын зээл бол төлөгдөхгүй яваад байгаа ийм зүйл байгаа юм. Энэ дээр манай түр хороо, экспертүүд, шинжээч, томилогдсон багийнхан их онцгой анхаарал тавьж ажиллах ийм шаардлага байгаа гэдэг. Энэ дээр л гол анхаарлаа тавих хэрэгтэй байна гэдэг ийм саналыг би хэлэх гээд байгаа юм. Оруулж байгаа асуудлыг бол дэмжиж байгаа. Баярлалаа.

**Б.Энхбаяр:** Бат-Эрдэнэ гишүүний хөндөж байгаа энэ зээл олголт найдваргүй болсон, зээлийг зориулалтын усаар зарцуулсан, улс төрд нөлөө бүхий этгээдүүдийн гар хөл шургалсан, нөлөөлсөн, тэгээд дараа нь энэ хэргийг хэрэг биш болгосон хууль хяналтын байгууллага гээд бид нар тэгээс нь эхлээд адаг хүртэл нь бол нэг бүрчлэн товлож байгаа нээлттэй сонсголынхоо үеэр ярих боломж гарна. Энэ хяналт шалгалтын хүрээнд би бас ард иргэдэд нэг тоо хэлчихье гэж бодож байна. Урьд нь огт шалгаж байгаагүй ийм өргөн хүрээнд шалгаж байгаа. Нэг ч хүнийг нэг ч гүйлгээг хяналтын гадуур үлдээхгүй гэдэг зарчим баримталж байгаа. гийн байдлаар нэг сая гаруй гүйлгээг шалгаад явж байгаа юм. Та бүхэн Хөгжлийн банкны түр хороо хянан шалгагч юу хийж байна вэ гэж асуугаад байгаа юм. гийн байдлаар нэг сая гаруй гүйлгээг шалгаж байна, шалгаад байна. Өөрөөр хэлбэл тэр гарсан мөнгөний эхнээс нь эхлээд эцэс хүртлээ юу болж зүсээ хувиргасан бэ гэдгийг нотлох баримтаар сураг ажгаар биш нотлох баримтаар эцэслэн ийм тогтоох ажиллагаа хийгдэж байгаа юм. энэ бүх асуудлууд бол нээлттэй сонсголын үеэр тодорхой болно гэдгийг хэлэх байна.

Гишүүд асуулт асууж дууслаа. Тогтоолын төсөлтэй холбоотойгоор үг хэлэх гишүүн байвал нэрсээ өгнө үү? Доржханд, Ганбат гишүүнээр тасаллаа. Ж.Батсуурь гишүүнээр тасаллаа Доржханд гишүүн үгээ хэлье.

**Т.Доржханд:** Баярлалаа. Тэгэхлээр яг энэ хулгайтай холбоотой асуудлаар анхны байгуулагдсан түр хороо бол энэ Хөгжлийн банкны түр хороо байгаа. Тэгээд эхний 6 сараа бол үйл ажиллагаагаа явуулсан, тэгэхдээ 2 дахь удаагаа ингээд сунгаад явж байгаа. Тэгээд зөвхөн нэг л удаа ингээд сунгах ийм хуулийн зохицуулалттай байгаа. Улсын Их Хурал дээрээс энэ олон нийтийг хамарсан томоохон ийм хулгайтай холбоотой асуудлаар хяналт шалгалт хийдэг ганцхан суваг бол энэ л суваг байгаа. Тэгээд тийм болохлоор энэ дээрээ илүү жишиг тогтоохын тулд өнөөдөр яригдаад байгаа нүүрсний хулгай, хил гаалийн боомтын түр хороотой холбоотой, бас эмийн пирамидтай холбоотой энэ 3 түр хороо байгуулагдчихаад байгаа. Бусад даа үлгэр болохын тулд маш сайн хурлаа зохион байгуулах шаардлагатай. Үнэн. Тэгээд хугацаагаа бол бараг 15 хоногийн хугацаанд төлөвлөж байгааг бол дэмжиж байна. Зүгээр нэг л зүйлийг хэлэх гэсэн юм. Энэ түр хорооны хуралд яг холбогдох албан тушаалтнуудыг бүгдийг нь байлгах тал дээр түр хорооны дарга анхаарах хэрэгтэй шүү л гэж. Зохион байгуулахад бол зүгээр ингээд хүмүүсийг цуглуулаад, яриад, тардаг биш, ялангуяа хуулийн байгууллагын нөхдийг бүгдийг нь байлгамаар байгаа юм. Зүгээр орлогч нарыг биш газрын дарга нарын биш Авлигатай тэмцэх газрын даргыг нь Ерөнхий прокурорыг нь, шаардлагатай бол Тагнуулын газрын даргыг нь, Цагдаагийн ерөнхий газрын даргыг нь. Дээрээс нь иргэд юу хүлээгээд байгаа вэ гэхлээр эрх мэдэлтэй хүмүүст хариуцлага тооцох асуудлыг л хүлээгээд байгаа юм. Тэгэхлээр энэ хэрэгт холбоотой шийдвэр гаргасан бүх албан тушаалтнуудыг бүгдийг нь байлгах тал дээр анхаарах хэрэгтэй, ирүүлэх хэрэгтэй, зайлшгүй ирэх ёстой юм гэдэг байдлаар Улсын Их Хурал дээрээс холбогдох үүрэг даалгаврыг нь өгч анхнаасаа ажиллаарай л гэж хүсэж байна. Тэгээд энэ нүүрсний хулгайн асуудал хэдийгээр явж байгаа ч гэлээ гэсэн том дүнтэй хулгай явж байгаа ч гэлээ гэсэн Хөгжлийн банкны хулгай гэдэг бол цагаан захтнуудын хулгай шүү. Хөгжлийн банкны хулгай гэдэг бол 2 их наяд гэдэг бол маш том тоо шүү, маш том тоо. Энэ бол бодитой гүйлгээгээрээ баталгаажчихсан, эзэн нь тодорхой, хэмжээ нь тов тодорхой, иргэдэд ямар нэгэн үл ойлголцол байхгүй, ийм хэрэг байгаа болохлоор нүүрсний том хулгай ярьж байхад Хөгжлийн банкны асуудлыг хойш тавья гэсэн байдлаар хандмааргүй байгаа. Иргэд ч гэсэн энд ирсэн хэвлэлийн байгууллагууд ч гэсэн энэ дээр ач холбогдол өгч явах нь зүйтэй байна гэсэн саналтай байна. Баярлалаа.

**Б.Энхбаяр:** Ганбат гишүүг үгээ хэлье.

**Д.Ганбат:**  Хянан шалгах асуудал Улсын Их Хурлын гол ажлын нэг л дээ. Энэ орхигдоод олон жил болж байгаа. Олон ч хулгай, олон хулгайч нар ч гарж байна. Зохих байгууллагууд нь ажлаа хийхгүй байгаа юм. Энэ хуулийг Үндсэн хуулийн нэмэлт, өөрчлөлтийг батлаад энэ хуулийг баталсан. Энэ байгуулагдсан түр хороо бол анхны түр хороо. Хүмүүс бүгд харж байгаа. Энэ түр хороо яаж ажиллах нь вэ, ямар шийдвэр гаргах нь вэ, энэний үр дүн ямар байх нь вэ гэсэн асуудлууд байна. Энэ хянан шалгах түр хорооны ажиллах хянан шалгах хууль нь угаасаа дутуу дулимаг гарсан. Яагаад гэвэл Улсын Их Хурлын олонх 62, 65. Өмнө нь 2016-2020 онд байсан Улсын Их Хурал ЖДҮ-ээр барьцаалагдсан ийм Улсын Их Хурал байсан. Би 2020 онд орж ирээд л хэлж байсан. Энэ Үндэсний аюулгүй байдлын зөвлөл чинь үндэсний аюултай байдлын зөвлөл боллоо шүү гэж. Яагаад гэвэл шүүх, хууль хяналтын байгууллагад итгэх ямар ч үндэс байхгүй. Засгийн газарт ч гэсэн. Шүүхийг сайжруулж байна гээд хууль батлах гээд ажилласан. Манай Адьшаа, Алтанхуяг энэ тэр ороод л явж байсан. Тэрний үр дүн хаана байна. Энэ хянан шалгах түр хорооныхоо хянан шалгах хуулийг дахиад бусад улс оронд ямар байдаг тэр жишигт нь батлах хэрэгтэй. Тэр хуулийг учир дутагдалтай баталсан. Хэрэв энэ хянан шалгах хорооны сонсголын хуралд чинь энэ албан тушаалтнууд энэ гадуур байгаа хүмүүс чинь ирэхгүй бол яах юм. Яаж ирүүлэх юм. Бараг л нэг барьцаалагдсан, худалдагдсан сайтуудад мөнгө төлөөд тэр нь ажиллаж байгаа юм шиг тийм л харагдаж байгаа шүү дээ. Тэд нар нь 1 их наяд төгрөг төлүүлчихсэн юм шиг. энэ төрийн өмчийн оролцоотой компаниудын 1 их наяд байгаа. Ахиад Улсын Их Хурлын гишүүдтэй өмнө нь албан тушаалтнуудтай холбогдолтой 1 их наяд төгрөг байгаа. Тэрийг би төлүүлнэ гэдэгт итгэхгүй байна. Энэ хууль, эрх зүйн орчинд бол. Тэгээд Улсын Их Хурлын гишүүд өчигдөр 5 дахь өдөр чуулган тараад хэвийн үйл ажиллагаа явуулах ямар ч орчин нөхцөл байхгүй байна шүү дээ. Нөгөө дарга сайд нар нь бүгд гараад явсан. Хэдэн гишүүд энд хулгайч юм шиг барьцаанд байлаа шүү дээ. Улсын Их Хурал төрийн эрх барих дээд байгууллага мөн юм уу, биш юм уу. хар л даа. Гадаа талбай дээр ямар байгааг. Ингэж шаардах нь зөв шүү дээ иргэдийн. Тэгээд 9 дэхээ хонож байна. Тэгээд бид нар энд дүлий дүмбэ царайлаад сууж байдаг. Өнөө орой хүйтэй өвөл, хүйтний эрч чангарч байна. Түрүүчээсээ ард иргэд маань осголтын байдалд орж байна. Тэр автобус оруулна, оруулахгүй гээд л. Хууль зөрчиж байна гээд. Анхнаасаа жагсаал цуглааны хуулийг засна гээд бид нарын өмнө ороод л явсан. Тэгээд байхгүй. Энэ жагсаал чинь эзэнтэй байх ёстой шүү дээ. Энэ жагсаалыг, энэ ард иргэдийг хамгаалах ёстой шүү дээ. Тэгэхгүй бол хэн дуртай нь захиалж хийлгэж байна цаанаас нь. Ийм хариуцлагагүй байдлыг бий болгоод энд бид нар дүр эсгэж байгаа юм шиг ийм үзүүлэн төдийн юм хийгээд байж байна. Би энэ сонсголыг олигтой юм болно гэдэгт эргэлзэж байна. Хянан шалгах түр хорооны даргаар томилогдсон Энхбаяр гишүүний зүтгэл гаргаад ийм юм хийж байгаад баярлаж байна. Бас нэг төсөв суулгуулаад. Энэ түр хороонууд бүгд төсөв байхгүй. Яаж ажилла гээд байгаа юм. Нэг намын дарангуйлалтай ийм улс оронд бүх юмаар нь хааж боож байна. Ямар ч ажиллах боломж өгөхгүй байна энэ ард түмний төлөөлөлд. Тэгээд ард түмэн нь гарч ирж байна шүү дээ. Бид нар хулгайч нар юм уу. Биш гэдгээ харуулмаар байна. Тэр 2016-2020 оны барьцаалагдсан Их Хурал биш. Би бас тэр олонхын бүлгийн гишүүдтэй тэр орой байхдаа уулзаж ярьж үзсэн. Боломжийн хүмүүс байна лээ шүү дээ. Энэ ард түмнийхээ төлөө зүтгэхэд бэлэн улс байна лээ, би тэгж л ойлгосон, бүгд л тэгж бас барьцаанд орчхоогүй л юм шиг байсан гэх мэтчилэнгийн ийм асуудлууд байна. Тэгэхээр энэ зүйлийг явуулахдаа хянан шалгах түр хорооны нэр хүндийг унагасан, тэгээд нэг явцгүй ийм сонсгол ахин дахин хийгээд байвал тэгээд л энэ гадна талаар ард түмний итгэл.../минут дуусав/

**Б.Энхбаяр:** Ж.Батсуурь гишүүн үг хэлнэ.

**Ж.Батсуурь:** Монгол Улсын Их Хурлаас Хянан шалгах түр хороо Их хурлын бүрэн эрхийн хамгийн анхны л түр хороо гэж хүн ойлгох байгаа. Хилийн боомттой холбоотой эмтэй холбоотой түр хороонууд ажиллаж байгаа гэсэн. Анх энэ түр хороог байгуулагдаж байхад бол нэлээн том тоо сонсогдож, нийгэмд цочрол авч хүн болгон сэлт хийж харж, нүдээ бүлтийлгэж, чихээ дэлдийлгэн харж байсан. Нөхцөл байдлыг нийгэмд нэг сенсацыг нөгөө сенсацаар дардаг ийм нэг улс төр болгож уусгадаг ийм нөхцөл байдал нийгэмд газар авчихлаа л даа. Ер нь энэ дээр бол эрх барьж байгаа нам онцгой анхаарах ёстой. Нийгмээр дүүрэн сенсаци үүсдэг, тэгээд яг үр дүн гараад хариуцлага тооцогдсон хүн хаа байна гэнгүүт бариад үзээд өгье гэсэн ч байхгүй. ЖДҮ гээд шуугьсан. 40, 50 нэр зарласан. Тэр зарлагдсан хүмүүс нь өнөөдөр үүргээ биелүүлээд гишүүн болоод сонгогдоод улам дэвшээд л ингээд л яваад байж байдаг . Янз бүрийн авлигал, хээл хахууль гээд тогтоогддог. Хэдэн арван тэрбумаар нь идчихээд, тэгээд 40 сая төгрөгөөр торгуулаад ингээд энгийн амьдралд орчихдог. Гэтэл өнөөдөр энэ түр хорооны хийж байгаа ажил зөвхөн шалгаж байгаа гүйлгээ нь хэдэн саяар нь, үзэж тоолж байгаа эргүүлж байгаа цаас нь анги танхимд багтахгүй их л гэж байна. Ингээд үйлээ барж үсээ зулгааж байгаад нэг үр дүн гарлаа гэхэд нөгөө тогтоосон хүмүүс маань зээлээ төлсөн юм байхгүй, хамгийн сүүлд 40 сая төгрөгөөр торгуулаад, Монголын төрөөр тоглоод та бидний хамаг цагийг үрээд, устгаад, дээр нь төрөөс ямаан дээр тэмээний гарз баахан зардал болгоод ингээд хаячих вий дээ.

Тийм учраас би Энхбаяр даргыг энэ тал дээр онцгой анхаарч, ер нь цаашид Монголын төрийн эрх барих дээд байгууллага, хууль тогтоох дээд байгууллага Улсын Их Хурлын зангаргын энэ Хөгжлийн банк дээр үзүүлмээр байна гэсэн энэ санааг дахин хэлэх нь зүйтэй гэж бодож байгаа юм. Тэгэхгүйгээр орой нь телевиз, радио, сошиалаар тийм хянан шалгах баг, тийм түр хороо, тийм дэд хороо гээд ард түмнийг төөрөлдүүлж төөрөлдүүлж, хамгийн сүүлд нохой шиг төөрүүлж хаячхаад, хариуцлага үүрсэн хүн байхгүй, тэгээд хэдэн тэрбумаар яригдчихаад хамгийн сүүлд 40 сая. Гэтэл мал хулгайлсан хүн гэдэг юм уу, гар утас хулгайлсан хүн болонгуут орон, шоронд хоригдоод ингээд нийгэмд 2 нүүр гаргасан тийм дабль стандарт бий болсон ийм нөхцөлүүд байдаг. Тэгэхлээр Хөгжлийн банкны энэ түр хороо бол бусад төр хорооноос бол илүү барьцтай. Яагаад вэ гэхлээр эх үүсвэр нь тодорхой, гарсан мөнгө нь очсон хүн нь тодорхой, цаашаа хаагуур хаагуур төөрөөд хаана орж ирсэн нь тодорхой, хэдэн төгрөгийн хүү өнөөдрийг хүртэл бодогдох нь тооны машинд хийгээд л гараад хүрээд ирнэ. программд хийгээд гараад хүрээд ирнэ. Ийм барьцтай юмны ард гарч чадахгүй бол, тэгээд барьцгүй юмаар цохиж унагаагаад ингээд яваад байдаг. Энэ мөнгөний тоог бол ард түмэн ер нь ойлгохоо байлаа шүү дээ. Хүмүүсийн цалин тэтгэвэр нь болонгуут хэдэн зуун мянгаар яригдаж байдаг. Өр авлага болонгуут эхлээд л тэр бумаараа яригдсан. Сүүлдээ 50 тэрбумаараа яригдсан. Сүүлдээ зуун тэрбумаар яригдсан. Сүүлдээ ганц нэг их наядаар яригддаг болсон чинь бүр нийгэмд 40 их наяд гээд. 1-ийн ард хэдэн тоо байдгийг ч ойлгохгүй, мэдэхгүй, ийм хэмжээнд нийгмийг самууруулж байна. 40 их наяд нь ч аль юм, 2 их наяд нь ч аль юм. ЖДҮ нь ч аль юм. Хөгжлийн банк нь аль юм. Нүүрсний хулгайч аль юм. Энэ төөрөгдлөөс яг энэ цагаан цаасан дээр хараар буусан программтай, эзэн биетэй энийг хамгийн түрүүнд шалгаж, энэ Улсын Их Хурлын зангаргыг энэ Улсын Их Хурлын хянан шалгах түр хорооны чадвар чансааг харуулж өгсөн ийм түр хороо байгаасай гэж хүсэж байна. Нийгэмд хөтлөгдмөөргүй байна. Ерөөсөө сошиал багт хөтлөгдмөөргүй байна. Яг бодитоор хурдтай, би 3 үе шаттай хуралдана гэдэгт хол байна л гэж бодож байна. Болдог бол 2 үе шаттай, богино хугацаанд шалгаж хариуцлага.../минут дуусав/

**Б.Энхбаяр:** Гишүүд асуулт асууж, үг хэлж дууслаа. тогтоолын төслийг түрүүн би уншиж танилцуулсан. Тогтоолын төслийг баталъя гэдэг саналын томьёоллоор санал хураалт явуулна. Санал хураалт. 87.5 хувийн саналаар тогтоол батлагдлаа.

**Дараагийн асуудалд оръё. Сая товлосон “түр хорооны сонсголд гэрчээр дуудах хүн, албан тушаалтны нэрс батлах тухай” тогтоолын төслийг хэлэлцэж эхэлье.**

Та бүхэнд тогтоолын төслийн хавсралтаар Түр хорооны сонсголд гэрчээр дуудах хүмүүсийн нэрсийг гаргасан байгаа. Нийтдээ 152 хүн, албан тушаалтны нэрс байна. Үүнд эхлээд 2012 онд байгуулагдсан Бондын зөвлөл гэгддэг бодлогын зөвлөлийн бүрэлдэхүүн тухайн үеийнхээ албан тушаалын байдлаар нь дуудна. Нэгдүгээрт, Монгол Улсын ерөнхий сайд байсан Алтанхуяг, Бодлогын зөвлөлийн орлогч дарга, Эдийн засгийн хөгжлийн сайд асан Батбаяр, Зөвлөлийн гишүүн, Сангийн сайд Улаан, зөвлөлийн гишүүн Монгол Улсын сайд, Засгийн газрын Хэрэг эрхлэх газрын дарга асан Сайханбилэг, зөвлөлийн гишүүн, үйлдвэр хөдөө аж ахуйн сайд байсан Баттулга, зөвлөлийн гишүүн, Уул уурхайн сайд Ганхуяг, Барилга, хот байгуулалтын сайд Ц.Баярсайхан, Эрчим хүчний сайд Сономпил, Зам тээврийн сайд байсан А.Гансүх, Улсын Их Хурлын Эдийн засгийн байнгын хорооны дарга байсан Гарамгайбаатар, Улсын Их Хурлын Төсвийн байнгын хорооны дарга байсан Ц.Даваасүрэн, Монголбанкны ерөнхийлөгч байсан Золжаргал, Санхүүгийн зохицуулах хорооны дарга байсан Баярсайхан, Ерөнхийлөгчийн Тамгын газрын дарга байсан Цагаан, Улсын Их Хурлын ахлах зөвлөх байсан Одхүү, Нийслэлийн Засаг дарга бөгөөд Улаанбаатар хотын захирагч байсан Бат-Үүл, Эдийн засгийн хөгжлийн яамны Төрийн нарийн бичгийн дарга байсан Шинэбаатар.

Хяналтын сонсголд гэрчээр дуудах улс төрд нөлөө бүхий этгээдүүдийн жагсаалтуудыг мөн хавсралтаар танилцуулсан. Үүнд:

Ц.Элбэгдорж Монгол Улсын ерөнхийлөгч асан, Баттулга Монгол Улсын ерөнхийлөгч асан, Ч.Хүрэлбаатар Улсын Их Хурлын гишүүн, сайд, С.Бямбацогт Улсын Их Хурлын гишүүн, сайд, Б.Чойжилсүрэн Улсын Их Хурлын гишүүн, сайд, Ш.Адьшаа Улсын Их Хурлын гишүүн, Г.Амартүвшин Улсын Их Хурлын гишүүн, Ц.Анандбазар Улсын Их Хурлын гишүүн, Ё.Баатарбилэг Улсын Их Хурлын гишүүн, Г.Дамдинням Улсын Их Хурлын гишүүн, Ганхуяг Улсын Их Хурлын гишүүн, Ундрам Улсын Их Хурлын гишүүн, О.Цогтгэрэл Улсын Их Хурлын гишүүн, Улсын Их Хурал дахь Ардчилсан намын бүлгийн дарга, Ч.Сайханбилэг Монгол Улсын Ерөнхий сайд асан, Ж.Эрдэнэбат Монгол Улсын Ерөнхий сайд асан, С.Баярцогт Улсын Их Хурлын гишүүн асан, Ц.Гарамжав Улсын Их Хурлын гишүүн асан, А.Сүхбат Улсын Их Хурлын гишүүн асан, Д.Энхтайван Улсын Их Хурлын гишүүн асан, Б.Ундармаа Улсын Их Хурлын гишүүн асан, Д.Хүрэлбаатар Монгол Улсын Ерөнхий аудитор асан, Б.Болор Сангийн сайд асан, Д.Цогтбаатар Барилга, хот байгуулалтын сайд асан, Д.Баянсэлэнгэ Барилга хот байгуулалтын сайд асан, Б.Мөнхбаяр Барилга, хот байгуулалтын сайд асан, М.Баярмагнай Засгийн газрын Хэрэг эрхлэх газрын дэд дарга асан, Ж.Бат-Эрдэнэ Зам, тээврийн хөгжлийн дэд сайд, Ш.Лхамсүрэн Монгол Ардын намын бага хурлын гишүүн,

Ш.Үнэнбат Монгол Ардын намын Бага хурлын гишүүн асан ийм хүмүүсийг улс төрд нөлөө бүхий этгээдүүдийг хавсралтаар дуудна.

Мөн 3 дахь хавсралтаар гэрчээр дуудах хүмүүсийн нэрс Д.Дэлгэрсайхан Хөгжлийн банкны Гүйцэтгэх захирлын ажлын албаны дарга асан, Л.Мягмаржав, Хөгжлийн банкны хэлтсийн дарга асан, Д.Цогтбаатар Хөгжлийн банкны хэлтсийн дарга асан, Ц.Билгүүн Хөгжлийн банкны мэргэжилтэн аван, Б.Шинэбаатар Эдийн засаг, хөгжлийн яамны Төрийн нарийн бичгийн дарга, Хөгжлийн банкны ТУЗ-ийн дарга асан, Н.Мөнхбат, Хөгжлийн банкны гүйцэтгэх захирал асан, Д.Батбаяр Хөгжлийн банкны гүйцэтгэх захирал асан, С.Батзориг Хөгжлийн банкны мэргэжилтэн асан, М.Баярмагнай ЗГХЭГ-ын дэд дарга асан, Эрчим хүчний дэд сайд, Ж.Оюунчимэг Хөгжлийн банкны ТУЗ-ийн гишүүн, Б.Бат-Очир Хөгжлийн банкны ТУЗ-ийн гишүүн, Б.Махбал Зам, тээврийн хөгжлийн яамны газрын дарга асан, Магнайсүрэн Барилга хот байгуулалтын яамны ТНБД, ТУЗ-ийн гишүүн, Г.Дөлгөөн Эрсдэлийн газрын захирал асан, Монгол банкны тэргүүн дэд ерөнхийлөгч, Батбаяр Хөгжлийн банкны газрын дарга асан, Дашзэвэг Хөгжлийн банкны хуулийн газрын захирал асан, М.Золжаргал, Хөгжлийн банкны хуулийн газрын захирал асан, Г.Одонтуул Хөгжлийн банкны зээлийн газрын захирал асан, Н.Баянмөнх Хүнс, Хөдөө аж ахуйн яамны газрын дарга асан, ТУЗ-ийн гишүүн Д.Найдлаа ТУЗ-ийн гишүүн асан, Ч.Отгончулуун уул уурхай, хүнд үйлдвэрийн яамны газрын дарга асан, ТУЗ-ийн гишүүн, Б.Батзаяа Зам, тээврийн яамны Төрийн нарийн бичгийн дарга асан, ТУЗ-ийн гишүүн, Ч.Нэргүй Худалдаа аж үйлдвэрийн танхимын газрын дарга асан, ТУЗ-ийн гишүүн, Б.Будхүү Хөгжлийн банкны хуулийн газрын дарга асан, Ч.Мөнхбаяр Хөгжлийн банкны дэд захирал бөгөөд Зээлийн газрын дарга асан, Л.Аззаяа Хөгжлийн банкны ахлах мэргэжилтэн, О.Батбаатар, Хөгжлийн банкны Эрсдэлийн удирдлагын газрын дарга асан, Ц.Цоожсүрэн Хөгжлийн банкны Эрсдэлийн удирдлагын газрын хэлтсийн дарга, Б.Цолмон Хөгжлийн банкны хэлтсийн захирал асан, Б.Амгалан Хөгжлийн банкны газрын дарга, А.Хүчитбаатар, Хөгжлийн банкны хэлтсийн дарга, Н.Баярчимэг Хөгжлийн банкны ТУЗ-ийн гишүүн асан, Ч.Энхбат Хөгжлийн банкны тэргүүн дэд захирал асан, Т.Мөнхтулга Хөгжлийн банкны хэлтсийн дарга асан, С.Хүрэлбаатар Хөгжлийн банкны газрын мэргэжилтэн, Г.Гантогтох Хөгжлийн банкны Хуулийн хэлтсийн хуульч, Б.Чойжилжалбуу Хөгжлийн банкны дэд захирал асан, Д.Ренчиндорж Хөгжлийн банкны хэлтсийн дарга асан, Д.Даажамба Засгийн газрын Хэрэг эрлэх газрын дэд дарга асан, Хөгжлийн банкны ТУЗ-ийн дарга, Т.Пүрэвсүрэн Хөгжлийн банкны Хуулийн хэлтсийн хуульч, Б.Чинзориг Хөгжлийн банкны Хуулийн хэлтсийн ахлах хуульч, Я.Сод-Эрдэнэ Хөгжлийн банкны Захиргаа удирдлага хариуцсан дэд захирал гэсэн нэрсийг та бүхэнд танилцууллаа.

Дөрөв дэх хавсралтаар Хөгжлийн банкнаас зээл авсан, Хөгжлийн банкнаас түр хорооны сонсголд гэрчээр дуудах хүмүүсийн нэрсийг танилцуулъя.

Ш.Төгсбат “Бармон” ХХК-ийн гүйцэтгэх захирал, О.Баяр “Комплант” ХХК-ийн гүйцэтгэх захирал, Мөнхжаргал “Кью эс си” ХХК-ийн дэд захирал, Д.Эрдэнэбилэг “Кью эс си” ХХК-ийн хамаарал бүхий этгээд, С.Бямбасүрэн хувьцаа эзэмш “МБҮ трэйд” ХХК-ийн хувьцаа эзэмшигч, Д.Батбаяр “Модун” ХХК-ийн хувьцаа эзэмшигч, Д.Лхагвадорж “Монгема” ХХК-ийн хувьцаа эзэмшигч, Э.Эрдэнэбилэг “Монгол драй милк” ХХК-ийн эцсийн өмчлөгч, Д.Даваасүрэн “Монгол мах экспо” ХХК-ийн хувьцаа эзэмшигч, Ч.Баттогоо “Монгол Микрон кашмер” ХХК-ийн хувьцаа эзэмшигч, Г.Цолмон “Пирамид орд” ХХК-ийн хувьцаа эзэмшигч, Ц.Баттогтох “Промон трейд” ХХК-ийн хувьцаа эзэмшигч, Л.Болдбаатар “Сор кашмер” ХХК-ийн Санхүү эрхэлсэн захирал, Г.Батдорж, “Сэлэнгийн герефорт” ХХК-ийн эцсийн өмчлөгч, Б.Амармэнд, “Цэцэнс Майниг энд энержи” ХХК-ийн Гүйцэтгэх захирал, Н.Баянмөнх “Эйч энд Эйч ремикон” ХХКийн гүйцэтгэх захирал, Ө.Болдсайхан, “Энсада стерн” ХХК-ийн эцсийн өмчлөгч, Д.Мөнхбаатар “Эрд хул” ХХК-ийн эцсийн өмчлөгч, Мягмардорж “Газ импорт” ХХК-ийн хувьцаа эзэмшигч, Т.Пүрэвдорж “Монватт” ХХК-ийн хувьцаа эзэмшигч, Н.Тавинбэх Эрчим хүчний яамны Төрийн нарийн бичгийн дарга, Г.Тэнгэр “Тавантолгой” цахилгаан станц ХХК-ийн захирал, Н.Баттулга “Эгийн голын Усан цахилгаан станц” ХХК-ийн захирал, Я.Батсуурь Эрдэнэс тавантолгой ХХК-ийн гүйцэтгэх захирал асан, Б.Энхбат Эрдэнэс тавантолгой ХК-ийн Санхүү эрхэлсэн дэд захирал асан, Б.Бямбасайхан “Эрдэнэс Монгол” ХХК Гүйцэтгэх захирал асан, Ц.Түмэнцогт “Эрдэнэс Монгол” ХХК-ийн Гүйцэтгэх захирал, П.Ганхүү “Эрдэнэс Монгол” ХХК-ийн Гүйцэтгэх Захирал Д.Хаянхярваа “Эрдэнэс Монгол” ХХК-ийн Гүйцэтгэх Захирал асан, О.Хулан Эрдэнэс Монгол ХХК-ийн Гүйцэтгэх Захирал асан, А.Гантулга Төрийн Орон Сууцын Компани, Төрийн Өмчит үйлдвэрийн Газрын Ерөнхий Захирал асан, Л.Батжаргал Төрийн Орон Сууцны Компани Төрийн өмчит үйлдвэрийн газрын Гүйцэтгэх захирал, Д.Ганхуяг Батлан хамгаалах яамны Төрийн нарийн бичгийн дарга, Ц.Эрдэмжаргал “Зэст өндөр” ХХК-ийн захирал, Г.Ононтуул “Заг инженеринг” ХХК-ийн захирал, Л.Чулуунбаатар “Болор шүр” ХХК-ийн захирал, үүсгэн байгуулагч, Ц.Содхүү “Болор шүр” ХХК-ийн хувьцаа эзэмшигч, Ц.Ууганбаяр “Нью Яармаг Хаусинг прожект” ХХК-ийн Гүйцэтгэх захирал, Б.Эрдэнэбат “Эрэл” ХХК-ийн Хувьцаа эзэмшигч, М.Билэгт “Ачлал Трейд” ХХК-ийн хувьцаа эзэмшигч, Э.Золзаяа “Изинис эйрвэйз” ХХК-ийн хувьцаа эзэмшигч, Д.Оюундэлгэр “Изинис эйрвэйз” ХХК-ийн Гүйцэтгэх Захирал, Г.Буяндэлгэр “Түгээмэл Түмэн Хишиг” ХХК-ийн хувьцаа эзэмшигч, Ш.Билэгтэй “Шанх майнинг” ХХК-ийн Хувьцаа эзэмшигч, Б.Гантүлхүүр “Пи Си Вай” ХХК-ийн хувьцаа эзэмшигч , Ц.Отгонбаатар “Петролеум Продакшн” ХХК-ийн хувьцаа эзэмшигч, Ц.Насанбат “Дэд бүтэц инженеринг” ХХК-ийн хувьцаа эзэмшигч, Б.Алтангадас “Монпеллетс” ХХК-ийн Гүйцэтгэх захирал, Б.Болормаа “Монгол Эм Импекс Концерн” ХХК-ийн хувьцаа эзэмшигч, Б.Мөнхтөр “Бэрэн групп” ХХК-ийн захирал, М.Цэлмэг “Бэрэн групп” ХХК-ийн гүйцэтгэх захирал, Т.Болдмаа “Бэрэн групп” ХХК-ийн нягтлан бодогч, Н.Сүхболд Хан-Уул дүүргийн Улсын бүртгэлийн хэлтсийн бүртгэгч, Б.Батбаатар “Инжир” ХХК-ийн захирал, Ч.Өлзий “Инжир” ХХК-ийн захирал, Э.Эрдэнэ ТЕГ-ын газрын дарга асан, Ш.Бүтэд “Мондулаан трейд” ХХК-ийн захирал, Г.Ганчимэг “Мавангүй” ХХК-ийн гүйцэтгэх захирал, хувьцаа эзэмшигч, Ж.Дашдэмбэрэл “Ти Жи Вай” ХХК-ийн гүйцэтгэх захирал, хувьцаа эзэмшигч, Н.Амгалан “Бийд Майнинг” ХХК-ийн гүйцэтгэх захирал, хувьцаа эзэмшигч, В.Ганзориг “Хамтын эх булаг” ХХК-ийн гүйцэтгэх захирал, хувьцаа эзэмшигч, Пүрэврэнчин “Сод Монгол” ХХК-ийн гүйцэх захирал, хувьцаа эзэмшигч, Б.Лхагвадорж “Пи Ай Эм Эм” ХХК-ийн гүйцэтгэх захирал болон хувьцаа эзэмшигч, Ө.Ариунболд “Монгол эм импекс концерн” хамаарал бүхий этгээд гэсэн 152 хүний нэрсийг та бүхэнд танилцууллаа.

Тогтоолын төслийг, саяын танилцуулсан хүн, албан тушаалтны нэртэй холбогдуулж асуулт асуух гишүүд нэрсээ өгнө үү. Ж.Бат Эрдэнэ гишүүнээр тасаллаа. Сүхбаатар гишүүн асуулт асууя.

**Ж.Сүхбаатар:** Тэгэхээр би өөрөө Их Хурлын хянан шалгах түр хорооны анхны даргаар ажиллаж ерөнхий чиглэл дэс дарааллыг бол гаргаж ингэж явсан. Энэ бол парламентын мөрдөн шалгалтын гэдэг анхны хэлбэрийг бараг Монгол Улсын Их Хурлын түүхэнд эхлүүлж байгаа ийм ажил. Цаашдаа бид нараас хойших 2024, 2028 оны парламентууд бол парламентын мөрдөн шалгалтыг илүү сонгодог утгаараа хийдэг болно. Тэгэхээр бид бол эхэлж байгаа учраас анхнаас нь би хэлж байсан. Тодорхой бидний тогтсон жор, туршлага бол байхгүй. Зүгээр гаднын улс орнуудын жишиг туршлага бол байна гэж. Энэ хойд хөршөөсөө авхуулаад л парламентын мөрдөн шалгалт гээд л хийдэг. Европын орнууд бол хийгээд сурчихсан. Хойд Америк, Канад, Америк энэ тэр гээд л бүгд л хийдэг ийм л эд л дээ. Тэгээд яах вэ яг ингээд л нөгөө ердийн хянан шалгах түр хорооноос ялгаа гарч ирж байгаа юм. манайхан чинь бол нэг хяналт шалгалт гээд энэ үг нь бол яах вэ бид нар чинь зөөллөөд нэг хянан шалгах түр хороо гээд байгуулчихсан. Бусад орон бол түр ч гэж нэрлэдэггүй. Тэгээд хянан шалгах ч гэхгүй, парламентын мөрдөн шалгах хороо гэж нэрлэдэг л дээ. Комисс гэж. Яах вэ жаахан сулласан юм шиг үг хэлсэн учраас хүмүүс төөрөлдөөд манай зарим гишүүд хүртэл иймэрхүү хянан шалгах түр хороо байгуулна гээд л явсан. Тэгээд зарим асуудлууд бол бусад газар дээр тодорхой кэйс дээр үүсэхгүй болохоор асуудал үүсдэг юм гэж би хэлж байсан. Зарим нь ч нээрээ тийм юм байна гээд. Яагаад тодорхой кэйс дээр үүсдэг юм бэ гэдэг нь энэ дээр харагдаж байгаа. Гэрчээр дуудаж байна гэдэг бол энэ бол тодорхой хэрэг маргаан дээр шийдэгдэхгүй удаад олон нийтийн анхааралд ороод хууль хяналтын байгууллагаар шийдвэрлэгддэггүй учир битүүлэг мөртөө ийм байгаа юмыг ард түмний төлөөллийн байгууллага өөр дээрээ энэ мэдээллийг нь тал бүрээс нь гаргаж авч үзэхийн тулд энийг ажиллуулдаг механизм. Ингэхээр ийм асуудал үүсэж байна. Энхбаяр дарга аа, 152-ийг нэг хэсгийг нь ялгасан гэдэг асуудал үүсэх байсан. Тэгэхээр нийтэд нь энд хамааралтай байгаа гол улсуудаа оруулчихлаа гэхээр дараагийн асуудал нь тэгвэл бүхэлд нь зарчмаа яаж барьсан юм. Яг гэрчээр бүгд хамааралтай улсуудыг бүгдийг нь дуудаад 152 болсон уу. Эсвэл ялгасан уу гэдэг асуудал үүснэ. Тэгэхээр энэ дээр зарчмаа тайлбарлах нь зүйтэй байх.

Миний хувьд яах аргагүй л өнөөдөр зарим нь шалгагдаж байгаа хүмүүс байна. Зарим нь ерөөсөө чимээгүй алга болсон хүмүүс байж байна л даа. Би материалуудтай нь танилцаж байсан. Миний нэр ашгүй гарахгүй байна гэж байсан. Гэхдээ гэрчээр дуудаж байна гэдэг бол буруутгаж байгаа хэрэг биш. Парламентын гишүүд 3 удаагийн сонсгол хийхэд нэлээн олон өдрийн юм болоход манай гишүүдийн болон асууж байгаа, ярьж байгаа асуудал дээр холбогдох улсууд гэрчээр оролцоход тэд энд ач холбогдол бүхий өөрсдийн мэдэж байгаа зүйлүүдээ мэдүүлэх ёстой юм байгаа юм. Түүнээс биш буруутгагдаж байгаа гэдэг утгаар биш, хожим хойно Хөгжлийн банкны асуудлыг нэг мөр парламентын түвшинд аваад хааж дуусгах ёстой. Мэдээж эрүүгийн хариуцлагын асуудал өөрөө хуулиараа яваад дуусах ёстой. Тэгэхээр энд байгаа улсууд оролцоод мэддэг зүйлүүдээ хийгээд явчих юм бол тухайн хүндээ ч хэрэгтэй, ард түмэн ч гэсэн иргэд хууль тогтоогчид энд холбоотой юм ёр нь юу болоод өнгөрсөн юм бэ гэдгийг тодруулах, үнэлэх бид нар ч гэсэн тайлан дүгнэлтээ гаргах, бусд Их Хурлын гишүүдэд танилцуулахад ач холбогдолтой болох юм гэдэг энэ үүднээс хандаж байна. Гэхдээ энийг зохион байгуулахад гэрчүүдийг ийм олноор байвал яаж зохион байгуулна гэж тооцож байгаа вэ. Хуваагдаад явах уу, яах уу. Энэ тодорхойгүй байгаа байх. Тэгэхээр та энэ дээр товч тайлбар өгөхгүй юу.

**Б.Энхбаяр:** Сүхбаатар гишүүний асуултад хариулъя. Тэгэхээр эхний 2012 оны яг энэ Хөгжлийн банкны анхны эх үүсвэр Чингис бондын санхүүжилтийг тухайн үед бодлогын зөвлөл гэж нэрлэдэг байсан. Ер нь бол бондын зөвлөл ч гэж ярьдаг. Энэ зөвлөл бол шийдвэрүүдийг гаргаж ирж явсан байгаа. Энэ зөвлөлүүдтэй, шийдвэрүүдтэй холбоотой асуудал бо ер нь яригдаж байгаагүй. Үндэсний аюулгүй байдлын зөвлөлийн зөвлөмж гарсан байдаг. Үндэсний аюулгүй байдлын зөвлөлийн зөвлөмжийг нотлох баримтын хүрээнд гаргуулж авсан. Тийм учраас бол энэ гол Хөгжлийн банкны өнөөдрийн байдлаар найдваргүй болсон нийт зээлийн ¾ буюу 75 хувь нь энэ зөвлөлийн шийдвэрээр олгогдсон. Өнөөдөр найдваргүй болсон ийм нөхцөл байдал урьдчилсан байдлаар тогтоогдож байгаа. Тийм учраас ямар үндэслэлээр ямар хууль зүйн үндэслэлээр энэ зээлүүд олгогдсон бэ гэдэг дээр энэ бодлогын зөвлөлийн гишүүдээс асууж тодруулах нээлттэйгээр шаардлагатай асуудлууд бол байна.

Нөгөө талаар тухайн үед энэ хөгжлийн банкны удирдлага зээлийн дарга, шийдвэр гаргасан хүмүүсийн ер нь хэн тавьсан бэ. Манайхан бол хэний хүн бэ гэж энгийн ярьдаг. Ямар үндэслэл шалгуураар энэ шийдвэрийг тухайн үед гаргаж байсан, яагаад тэр зээлийн эх үүсвэргүй, барьцаагүй ийм хэмжээний зээлүүд гаргасан бэ гэдэг дээр холбогдох тухайн үед шийдвэр гаргаж байсан албан тушаалтнуудыг бүгдийг нь асуух шаардлага байгаа. Нийтдээ150 албан тушаалтан гэдэг бол та бүхэн анзаарсан байх гурван 7 хоног гэж бодох юм бол бид нар 1 өдөр 10-аас доошгүй хүн, албан тушаалтныг гэрчээр дуудан байцаах ийм ажил хийгдэх гэж байгаа юм.

Тийм учраас та бүхэн анзаарсан байх, энэ бол би нэлээн ийм цар хүрээтэй ажил явагдана. 3 удаагийн сонсголын яг аль дээр нь хэний нь дуудах вэ гэдэг асуудлыг түр хороон дарга, ажлын албанд энэ эрхийг нь өгчхөөч ээ. Зарчмын хувьд бол яалт ч байхгүй дуудахын 152 хүнээ бол нэрсийг нь баталъя. Аль өдөр, аль цагт минуттай нь дуудах ёстой юм байна лээ. Хяналт шалгалтын хуулиар яг тэдний өдрийн тэдэн цаг хэдэн минутад энэ хүн гэрчээр асуугдана гэдгийг нь нөгөө хурлын үйл явц байдлаас хамаарч хэр сунжрах нь уу, хэр байх нь вэ гэдгээсээ хамаарч тэр цаг минутууд яригдах учраас энийг зохицуулалт хийх эрхийг нь түр хорооны дарга, ажлын албанд та бүхэн маань бол эрхийг нь өгвөл ажил зохион байгуулах талаасаа их үр дүнтэй байх байх гэсэн ийм бодолтой байгаа. Тэгээд энэ хүмүүст энэ олон хүмүүст хаяг, утас бүх юмаар нь заавал урьдчилж хуульдаа бол 3-аас доошгүй хоногийн өмнө заавал мэдүүлэх ёстой юм байна лээ. Энэ дуудаж байгаа хүмүүс хүндэтгэх шалтгаангүйгээр ирээгүй тохиолдолд төрийн албан хааж байгаа хүмүүс нь бол төрийн албаны хуульд заасан огцруулах, чөлөөлөх хүртэл арга хэмжээ авах ийм хууль зүйн хариуцлагатай байгаа. Иргэдийн хувьд бол Зөрчлийн хуульд заасан торгуулах арга хэмжээ авах ийм хууль зүйн бас хариуцлагатай байгаа гэдгийг сануулъя. Доржханд гишүүн асуултаа асууя .

**Т.Доржханд:** Баярлалаа, би тогтоолын төсөл, тэгээд нэрсийг бол дэмжиж байна. Тэгээд энэ эрх мэдэлтэй байсан хүмүүсийг ерөнхийлөгч байснаас нь эхлүүлээд, албан тушаалаар нь дуудаж байна, маш зөв, гол нь ирүүлэх хэрэгтэй шүү дээ, тэр хорооны даргаа гол нь ирүүлэх хэрэгтэй тэгээд л гадаадад явж байна, дотоодод явж байна, эмнэлэгт хэвтэж байна, ийм ажилтай байна гээд ингээд үр дүнгүй болох вий дээ.

Хоёрдугаарт ирүүлэх бас нэг нөхцөл нь юу вэ гэхлээр төрийн байгууллагууд чинь өөрсдөө ирүүлэх нөхцөл нь болно шүү. Ялангуяа хууль хяналтын байгууллагууд дахиад хэлье. Тэр хуулийн байгууллагуудынхаа дарга нарыг авчирч суулгах хэрэгтэй.

Дараагийн нэг зүйл нь эрүүлэх бас нэг үндэслэл нь Улсын Их Хурлын гишүүд өөрсдөө манлайлал үзүүлж энэ дээр идэвхтэй оролцох ёстой юм байна гээд. Өөрөөр хэлэх юм бол энэ Их Хурлын чуулганы завсарлагааны үеэр хийж байгаа юм байна. Тэгэхээр энд түр хорооны хурлын гишүүд болоод ажлын хэсгийн гишүүд, энэ дээр нөгөө гэрчээр орж ирж байгаа Их Хурлын гишүүд хүртэл өөрсдөө зайлшгүй байж байж л энэ маань ингээд үр дүнтэй явах юм байна гэж. Би энэ Сүхбаатар гишүүнтэй тодорхой нэг зүйл дээр санал нэгдээд байна. Яг нөгөө ямар зарчмаар энэ хүмүүсийгээ дуудчихсан юм бэ гээ. Тухайлбал энэ компаниудыг аваад үзэх юм бол нөгөө нэг шуугиад байсан “Эрэл” компани маань хаана явж байна. Жишээ нь байна уу. “Монлаа” гээд нэг компани нь өөртэй яваад байсан. Тэр маань байна уу. Батзандан гэж хүнийг нэг өдрийн дотор аваачаад л хорчихсон. Гэтэл дараа нь бас энэ чинь Хөгжлийн банктай холбоотой байсан юм. Туслахаараа 10 тэрбум төгрөг Хөгжлийн банкаар дамжуулаад авчихсан юм байна гэсэн. Тэгвэл тэрийг бас сонсчихмоор байх юм, тэр нь байна уу. Энэ Ардчилсан намын байрыг Хөгжлийн банкнаас зээл авчихсан, тэгээд гарын үсэг нь хуурамч байна, үнэн байна гээд л нэг хэсэг явсан шүү дээ. Монголын Ардчилсан холбооны байртай холбоотой яг зээлдэгч нь юу байгаа юм. Тэрний мэдээллийг нь сонсчихмоор байх юм гэх мэтчилэн эдгээр байгууллагуудыг оруулж болох юм уу, болохгүй юм уу. Тэгээд нийтээр нь бүгдээрээ хамруулаад байна уу, эсвэл дундаас нь ингээд татаж аваад яваад байгаа билүү? төлчихсөнийг нь орхигдуулаад байна уу? аль эсвэл төрсөн ч байсан хамаагүй бас ёс зүйн хариуцлага хүлээх ёстой гэсэн байдлаар бүгдийг нь хамруулж байна уу? гэдэг дээр асуулт байна уу.

**Б.Энхбаяр:** Баярлалаа. Доржханд гишүүний асуултад хариулъя. Энэ сая нэр уншиж байгаа 152 нэр дээр нэмж дуудагдах хүмүүс гарч ирсэн тохиолдолд түр хорооны дарга өөрөө шууд нэмээд дуудах эрхийг би энэ тогтоолын төслийн 3 дахь заалтаар авчихъя гэж бодож байгаа юм. Яагаад гэхээр нөгөө хяналт шалгалтын ажил маань нэгдүгээрт дуусаагүй байгаа. Хоёрдугаарт энэ таны хэлсэн “Эрэл” компанийн захирал бол байж байна. Энэ дээр нэмээд таны сая хэлсэн “Монлаа” компанийн удирдлагуудыг нэмж дуудъя. Мөн таны сая хэлсэн Нью яармагтай холбоотой Монголын ардчилсан холбоотой, гарын үсэг зурсан, зураагүй гэдэг асуудал яригдаж байгаа. Монгол Улсын Ерөнхийлөгчийн Тамгын газрын дэд дарга байсан, Барилга байгуулалтын дэд сайд байсан Ц.Байгальмааг бас нэмж дуудъя гэсэн таны саналыг энэ жагсаалтад оруулаад 154 болгоод хавсралтаар нэр батлах саналтай байна. Батзандан гишүүн асныг бас дуудъя гэсэн. Дуудъя. Аюулгүй гэдэгтэй нь хамт дуудъя. Өөрийнх нь зөвлөх байсан гээд байгаа. Ингээд 156 болж байна одоогийн байдлаар. Энэ тоо бол нэмэгдэх боломжтой. Энэ хяналт шалгалтын ажлын явцаар. Хяналт шалгалтын хорооны сонсгол дээр нэг зарчим баримталж байгаа. Тэр нь зээлээ төлсөн, төлөөгүй гэдэг асуудлыг бид авч үзэхгүй байгаа. Тэр зээлээ төлсөн бол хэрэг нь цайрна гэсэн асуудал бол байхгүй. Ер нь энэ зээл авахдаа албан тушаалын байдлаа урвуулан ашигласан байна уу. Зээлээ төлсөн ч гэсэн тэр зээлийг зориулалтын бусаар зарцуулсан байна уу, үгүй юу ер нь гэдгийг авч үзэж байгаа учраас хяналт шалгалтын явцад зээлээ аваад төлсөн учраас би одоо боллоо сайн хүн болсон гэсэн ийм зарчмыг авч үзэхгүй гэсэн зарчимтай байгаа. Б.Бат-Эрдэнэ гишүүн асуултаа асууя.

**Б.Бат-Эрдэнэ:** Би 2 зүйл тодруулъя. Энэ Үндэсний аюулгүй байдлын зөвлөмж энд бол Хөгжлийн банкны бодлогын зөвлөлийн хүмүүсийг оруулаад байна шүү дээ. Тэгэхээр Үндэсний аюулгүй байдлын зөвлөмжөөр энэ зээлүүдийг олгож байсан ийм зүйл байгаа юу. Тэгэхээр түрүүн энэ нэрс дотор Ерөнхийлөгчөөр ажиллаж байсан Элбэгдорж тухайн үедээ Үндэсний аюулгүй байдлын зөвлөлийн дарга байсан байх. Энд багтаж байгаа юу гэдэг асуултад хариулт авмаар байна. Нөгөө талаар энэ дотор Б.Махбал Зам, тээврийн хөгжлийн яамны газрын дарга асан, Хөгжлийн банкны ТУЗ-ийн гишүүн байсан гэсэн байна. Энэ хүн маань хүн амины хэргээр ял эдэлж байгаа юу. Хоригдож байгаа, ял эдэлж байгаа энэ хүмүүсийг яаж оруулах юм бэ. Тийм боломж байгаа юу, үгүй юу. Энэ дотор ял шийтгэл авсан, хорих газар ял эдэлж байгаа хүмүүс байгаа юу, үгүй юу энэ талаар тодруулж хариулт өгөх бололцоо байна уу. Гэсэн ийм асуулт байна. Баярлалаа.

**Б.Энхбаяр:** Бат-Эрдэнэгишүүний асуултад хариулъя. Таны нэр дурдсан Б.Махбал бол Зам, тээврийн яамны газрын даргаар ажиллаж байхдаа Хөгжлийн банкны ТУЗ-ийн гишүүнээр давхар ажиллаж байсан гэдгээр нь дуудах нэрсийн жагсаалтад оруулсан байгаа. Энэ хүн одоо шүүхийн шийдвэрийн дагуу хорих ангид ял эдэлж байгаа. Тийм учраас энэ хүнийг гэрчээр дуудах нэрсийн жагсаалтаас хасъя. 2012 оны бодлогын буюу тэр бондын зөвлөл нь өөрөө Монгол Улсын Үндэсний аюулгүй байдлыг зөвлөлийн зөвлөмжөөр байгуулагдаж, явж байсан. Энэ үед Үндэсний аюулгүй байдлын зөвлөлийн дарга нь Цахиагийн Элбэгдорж ерөнхийлөгч байсан. Тийм учраас энэтэй холбоотой асуух асуулт байгаа. Нөгөө талаар Хөгжлийн банкны 2016 оны миний бие өөрөө дэд сайдаар ажиллаж байх үед шалгасан шалгалтын дүнд тухайн үеийн АСЕМ-ыг зохион байгуулахтай холбоотой асуудал дээр Монгол Улсын Хөгжлийн банкнаас их хэмжээний санхүүжилт гарсан. Энэ нь зориулалтын дагуу биш, хяналтгүй зарцуулагдсан ийм нөхцөл байдал бол тухайн үед тогтоогдсон. Энэ асуудал мөн хууль хяналтын байгууллагад тухайн үед шилжиж байсан. Тэр үед хариуцлага тооцох битгий хэл энэ асуудлыг хянаж шалгасан асуудал хийгдээгүй. Тэр үед өөрөө ерөнхийлөгчөөр ажиллаж байсан учраас. Тийм учраас энэтэй холбоотой асуудлыг эцэслэж, шалгах, гэрчээр асуух ийм нөхцөл байдал байгаа гэж үзэж байгаа. Одоо Ж.Бат Эрдэнэ гишүүн асуултаа асууя.

**Ж.Бат-Эрдэнэ:** Хяналтын сонсголыг хийхийг зөвшөөрч байгаа, дэмжиж байгаа. Тэгээд анхны сонсголыг миний бие өөрөө удирдаж байсан, Та бүхэн мэдэж байгаа, та бүхэн оролцож байсан Бат-Эрдэнэ гишүүн, ажлын хэсэг болон Баттөмөр гишүүд ажлын хэсэг болж тайлангаа тавьсан. Тэгээд хууль хяналтын байгууллагууд гэрч болон бусад оролцогчид,аж ахуйн нэгжүүд гээд бүх хүмүүс орж нэлээн бүтэн өдрийн өглөө 9-өөс оройны 9 цаг хүртэл бүтэн өдөр явсан. Тэгэхээр гэрчээр дуудах хүмүүсийн эрх асуудлуудыг яг ирсэн байхаар нь яаж зохицуулах вэ? гээд сая асуулт орлоо. Тэр дээр жоохон тодруулж өгөөч ээ. Үнэхээр л бас өвчтэй чөлөөтэй гээд ингээд алга болчихвол бид нар юу хийх вэ? хууль хяналтын байгууллагад хандах юм уу? ирсэнгүй гээд зүгээр, юу гэдэг билээ? гоншигноод үлдэх юм уу хэдүүлээ. Тэгэхээр энэ асуудлыг нэлээн сайн эхнээсээ хэлүүлээд тодорхой болгомоор байна.

Хоёрдугаарт, яг ил тод байх ёстой. Өөрөөр хэлбэл үнэхээр олон нийт хараад, тэгээд тэр хүмүүс нь дуудагдаад ийм ийм, ийм учраас энэ хүнийг зайлшгүй оруулж байгаа юм гэдэг нэгдүгээрт тод байх ёстой, хоёрдугаарт, нөгөө хүмүүс нь ирсэнгүй, зугтааж явлаа гэдгийг тодруулж байх ёстой, энэний хүрээнд сэтгүүлчид оролцох ёстой. Наад дүрэм дээр та бас хариулах байх. Дүрэм дээр сэтгүүлчдийг байлгахгүй гэж байсныг анхны хэлэлцүүлэг дээр сэтгүүлчдийг оруулах асуудлыг би өөрөө хэлэлцүүлгийг удирдаж байсны хувьд шууд оруулаад ингээд нээлттэй явсан шүү дээ. Тэгэхээр сэтгүүлчдийн асуудал яах вэ гэдэг дээр бас нэг сайн тодруулж өгмөөр байна. Олон нийтийн мэдээлэл өгөх, мэдээллийн хэрэгсэл, сэтгүүлчдийг оролцуулах, тэд нараас асуулт асуух уу гэдэг асуудал байгаа шүү дээ. Асуулт асуухгүй гэсэн байсныг нь асуулгуудад бага зэрэг дүрмээ зөрчөөд тухайн үед явсан. Тэрнээс хойш дүрэмд өөрчлөлт орсон уу, үгүй юу гэдэг асуудал. Дахиад дүрэмд эсвэл өөрчлөлт оруулах юм уу? Дахиад дүрэм зөрчлөө гэдэг асуудалд нөгөө хэлэлцүүлэг удирдаж байгаа хүн маань байх уу, үгүй юу?

Гуравдугаарт нөгөө хэлэлцүүлэг хөтөлж байгаа хүн маань хэн байх вэ? Хэдүүлээ яаж тэр хүнээ тодруулах вэ? Тэрэнтэй чинь бас их шалтгаалаад байгаа шүү дээ? Хаанаас ямар асуулт асуух вэ? Зүгээр нэг хүнийг дутуу хагас хэлчихсэн хэлээд өнгөрүүлчих юм уу, өшөө тодруулах юм уу гээд энэ нөгөө удирдаж байгаа хүмүүсээс бас нэлээд зүйл хамаардаг шүү дээ.

Гуравдугаарт, хууль хяналтын байгууллагууд эхний хэлэлцүүлэг дээр яг дарга цэргийг нь авчирсан, авчраагүй гэсэн нэлээн гомдлууд гарч ирж байсан. Өөрөөр хэлбэл прокурорын байгууллага, Авлигатай тэмцэх газар гэх мэтчилэн байгууллагуудыг яг дарга нар нь хүрч байж энд онцгой хариултууд өгөх ёстой ч гэдэг юм уу эд нарын оролцоо энэ удаагийн хэлэлцүүлэг дотор байгаа юу, байхгүй юу. Байгаа бол яг дарга цэргийг нь авчрах энэ тэр гэсэн ийм нөлөө бүхий гэдэг юм уу, эрх бүхий албан тушаалтан байх талаар ямаршуу арга хэмжээ хэдүүлээ авах вэ гэдгийг энэ дээр нэг сайн тодруулж өгөөч. Тэгээд энд асуудлуудаа бид нар тодруулж байж цаашаагаа олон нийтэд хүрсэн, нээлттэй , гарах гарцаа гаргасан ийм хэлэлцүүлэг болох ёстой байх гэж бодож байна. Баярлалаа.

**Б.Энхбаяр:** Бат-Эрдэнэ гишүүнд баярлалаа. Бат-Эрдэнэ гишүүнтэй санал нэг байна. Ерөнхий хяналтын сонсголыг бол Бат-Эрдэнэ гишүүн даргалж зохион байгуулсан. Одоо бол бид нар түр хорооны хяналтын сонсгол хийх гэж байгаа юм. Нотлох баримтыг шинжлэх сонсгол хийж байгаа. Энэ 2 сонсголын ялгаатай ийм ойлголт байгаа. Энэ ялгаа нь юун дээр явагдах вэ гэхээр нотлох баримтыг шинжлэн судлах сонсголд түр хорооны гишүүд яг өөрсдөө байлцана. Түр хорооны бүх гишүүд асуулт асууна. Ийм хэрэгтэй байгаа. Бүгд асуухгүй, зөвхөн түр хорооны гишүүд асууна. Ерөнхий сонсголд байсан шиг сэтгүүлчид орж ирж асуухгүй, сэтгүүлчид, хэвлэл мэдээллийн байгууллагынхан чөлөөтэй оролцогчоор, ажиглагчаар оролцож, энийг олон нийтэд түгээх, сурвалжлах бүрэн боломжоор зохион байгуулалтын хувьд хангана. Тэрнээс биш, Их Хурлын гишүүд, тэр дотроо түр хорооны гишүүдтэй зэрэгцэж суугаад нөгөө хүмүүсээс асуугаад явах ийм хуулийн дэг бол байхгүй. Энэ бол Улсын Их Хурлын Хяналт шалгалтын тухай хуулиар зөвхөн түр хорооны гишүүд асууна. Энэ ч утгаараа түр хорооны гишүүд маань та бүхэн маань бүгдээрээ энэ дээр хариуцлага үүрч байгаа. Хамтын хариуцлага, ажил хэрэгч байдал, оролцоо, мэдээлэл, нотлох баримтыг шинжлэн судлах, түүнээс тодруулж асуух ийм хамтын хариуцлагыг бол үүрнэ. Сая гэрчээр дуудсан албан тушаалтнуудыг яагаад нэгдүгээрт ингэж зарлаж байна вэ гэхээр Улсын Их Хурлын хяналт шалгалтын тухай хуульд зааснаар урьдчилж заавал зарлах ёстой юм байна. Дуудаж байгаагаа заавал. Өөрөөр хэлбэл нөгөө хүний Үндсэн хуульд заасан өөрөө өөрийнхөө эсрэг мэдүүлэг өгөхгүй байх үндсэн эрхийг бас хангах ийм ёстой гэсэн үг. Нөгөө талаар сая Сүхбаатар гишүүн тодруулж хэлсэнчлэн гэрчээр дуудагдаж байгаа гэдэг нь тухайн хүнийг сэжиглээд юм уу, байцааж байгаа гэсэн учраас гэсэн үг биш, тухайн хэрэг учралыг тодруулах шаардлагатай асуудлаар бас мэдээлэлтэй албан тушаал хашиж байсан, эрх бүхий хүмүүс учраас тодруулах ийм шаардлага байгаа гэж үзэж энэ асуудлуудыг дуудаж байгаа гэдгийг та бүхэнд хэлье гэж бодож байна.

Энэ 156, 157 хүнийг гэрчээр дуудаж байгааг өнөөдөр мөн парламентын суваг телевизээр шууд явж байгаа. Хэвлэл мэдээллийн байгууллагуудад энэ нэрсийг бас гаргана. Ингээд олон нийтийнхээ оролцоотойгоор өнөөдрөөс эхлээд 1 сард болох сонсголд дуудаж байна гэдэг маань үндсэндээ хамгийн наад талын сонсголоос сар гаруйн өмнө гэрчээр дуудах нэрсийг зарлаж байна гэсэн үг. 2 сард болох хурлаас 2 сарын өмнө зарлаж байна. 3 сард болох сонсголоос 3 сарын өмнө гэрчээр дуудахыг чинь мэдүүллээ шүү гэсэн үг. Огноо нэн тодорхой байгаа учраас энэ үеэр бултах, зугтах ийм санаархал битгий гаргаасай гэдэг ийм хүсэл эрмэлзэл байна. Яагаад гэхээр хаашдаа бид зөвхөн нотлох баримтынхаа хүрээнд шинжлэн судална. Өөрөөр хэлбэл цугларсан нотлох баримтын хүрээнд ярих гэж байгаа учраас яг ний нуугүй гэхэд өөрөө байж байж ирж байж тэр өөрийгөө зөвтгөх, өөрийгөө өмгөөлөх, хамгаалах, тэр байр сууриудыг илэрхийлэх боломжоор хангагдах нь байна шүү. Тийм учраас бол энэ дээр бол өөрсдөө оролцох эрхийг нь хангаж байгаа нөгөө талаар ийм асуудал бас гишүүдийн болгоомжилж байгаа нь бол бас үнэн. Яалт ч үгүй хэрэг учрал юм яригдаад ирэхээр хүмүүсээ зугтаалгачихдаг хүмүүс бол байгаа. Бид нар бүгд мэдэж байгаа. Манай Халтмаагийн Баттулга гэж Ерөнхийлөгч асан бол тэр эргэн тойрны тухайн хэрэг учралд яригдаж байгаа хүмүүсийг дандаа гадагш нь зугтаалгадаг. Тэрийгээ хэвлэл мэдээллийн хэрэгслээр ил цагаан хэлээд сууж байдаг. Би явуулсан юм гээд өөрөө ярьсан бичлэг нь байдаг юм шүү дээ. Би зугтаалгасан юм гээд. Ийм юмнуудыг бол гаргуулахгүй байх хэрэгтэй. Хууль хяналтын байгууллагууд ч гэсэн энэ дээр дүгнэлт хийж шаардлагатай, шалгаж хийж байгаа асуудлууд дээр хилийн хориг тогтоох эрх бол Монгол Улсын шүүхэд байгаа.

Тэгэхээр Монгол Улсын Их Хурал өөрөө бид Эрүүгийн хэрэг хянан шийдвэрлэх тухай хууль, Шүүхийн тухай хуульд зааснаар шүүхийн үйл ажиллагаанд хөндлөнгөөс оролцох бас эрх, боломж Монгол Улсын Үндсэн хуулиар хязгаарлалттай байгаа. Болдог бол бид өнөөдөр энэ 150 хэдэн хүн дээрээ тогтоолоор хилийн хориг тавьчихмаар л байна. Уг нь бол. Тэгэхдээ бидэнд ийм хэрэг гаргавал бид өөрөө Үндсэн хууль зөрчсөн гээд бүгдээрээ Цэц дээр очно хэдүүлээ хамтдаа. Тэгэхээр энэ Улсын Их Хурлын Хянан шалгах түр хороо өөрөө хууль дээдлэх, Үндсэн хууль дээдлэх энэ зарчмыг ягштал бас мөрдөх учиртай. Шүүхийн үйл ажиллагаанд хөндлөнгөөс оролцож болохгүй ээ.

Тийм учраас хууль хяналтын байгууллагуудтай ёстой протоколоор байна уу, зөвлөж уриалах байна. Энэ сая дурдагдсан хүмүүстэй холбоотой асуудал дээр хэрэг учрал дээр саяын ярьж байгаа хүмүүсийг хилээр гаргахгүй байх дээр хэрвээ нотлох баримт үндэслэлүүд байгаа бол асуудлууд дээр хууль хяналтын байгууллагууд маань анхаарч ажиллаасай гэж уриалж зөвлөх байна.

Түр хорооны сонсголд гэрчээр дуудах, сая дурдсан хүн, албан тушаалтны нэрсийг батлах тухай тогтоолын төслийг уншиж сонсгосон. Тогтоолын төслийг дэмжье гэсэн саналын томьёоллоор санал хураалт явуулъя. Санал хураалт. 75 хувийн саналаар тогтоолын батлагдлаа.

**Дараагийн асуудалд оръё. “Хянан шалгагч, шинжээч нарын ажлын хөлсийг тогтоох тухай” тогтоолын төслийг хэлэлцэж эхэлье.**

Та бүхэн тогтоолын төслийг тараасан байгаа. Тогтоолын төсөлтэй холбогдуулан асуулт асуух гишүүд нэрсээ өгнө үү? Асуулт асуух гишүүн алга байна. Үг хэлэх гишүүн нэрсээ өгнө үү, Үг хэлэх гишүүн алга байна.

“Хяналт шалгалт, шинжээч нарын ажлын хөлсийг тогтоох тухай” тогтоолын төслийг та бүхэнд уншиж танилцуулъя.

Улсын Их Хурлын Хянан шалгах түр хорооны тогтоол

Түр хорооны хянан шалгагчийн ажлын хөлс, шинжээчийн төлбөрийн хэмжээг тогтоох түр хорооны зардлыг зарцуулах эрх олгох тухай

Монгол Улсын Их Хурлын тухай хуулийн 39 дүгээр зүйлийн 39.1 дэх хэсэг, Монгол Улсын Их Хурлын Хяналт шалгалтын тухай хуулийн 35 дугаар зүйлийн 35.1, 36 дугаар зүйлийн 36.4, 57 дугаар зүйлийн 57.2, 57.3 дахь хэсэгт заасныг үндэслэн монгол Улсын Их Хурлын Хянан шалгах түр хорооноос ТОГТООХ нь:

Нэг.Түр хорооны хянан шалгагчийн ажлын хөлс болон шинжээчийн төлбөрийн хэмжээг хавсралтад зааснаар тогтоосугай.

Хоёр.Батлагдсан төсвийн хүрээнд багтаан түр хорооны зардлыг зарцуулах эрхийг түр хорооны даргад олгосугай.

Гурав.Энэхүү тогтоолын хэрэгжилтийг хангаж ажиллахыг Хянан шалгах түр хорооны даргад даалгасугай.

Гэсэн тогтоолын төсөл байна. Тогтоолын төслийг дэмжье гэсэн саналын томьёоллоор санал хураалт явуулъя. Санал хураалт. 62.5 хувийн саналаар санал дэмжигдлээ. Б.Бат-Эрдэнэ гишүүнийг дэмжсэнээр авъя. Сая төхөөрөмж нь ажилласангүй. Тогтоол батлагдлаа.

**Дараагийн асуудал оръё. Түр хороо нь бусад асуудлын хүрээнд “Түр хорооны шинжээчийн бүрэлдэхүүнд өөрчлөлт оруулах тухай” тогтоолын төслийг хэлэлцэх саналтай байгаа.**

Учир нь 2022 оны 11 дүгээр сарын 14-ний өдрийн 07 дугаар тогтоолоор Түр хорооноос томилсон шинжээчийн бүрэлдэхүүнээс Монголбанкны Хууль, эрх зүйн газрын ахлах мэргэжилтэн Батцэнгэлийн Мөнх-Орших өөрийн хүсэлтээр татгалзсан байгаа. Энэ хүн Монголбанкнаас хянан шалгах түр хороонд албан ёсоор энэ нэрсийг авсан. Ерөнхийлөгчөөс өөрөө татгалзах зүйлгүй, ашиг сонирхлын зөрчилгүй гэдгээ илэрхийлж 14-ний өдөр шинжээчээр томилогдсон. Гэтэл 15-ны өдөр буюу томилогдсон өдрийнхөө ердөө маргааш өглөө нь би хүндэтгэн үзэх шалтгаанаар энд ажиллах боломжгүй байна гэдэг ийм асуудлыг ярьсан байгаа. Энэ ямар ашиг сонирхлын зөрчил үүсэв дарамт шахалтад оров уу гэсэн үгүй гэсэн. Би бол энэ хүнтэй холбоотой асуудал дээр Монголбанкны Ерөнхийлөгчид бичиг хүргүүлэх саналтай байгаа. Яагаад гэхээр Улсын Их Хурлын буюу Монголын ард түмний төлөөллийн дээд байгууллага ийм өргөн цар хүрээтэй асуудал дээр хараат бусаар ажиллах болно гэж орж ирчхээд маргааш нь болохгүй гэдэг дураараа ордог, гардаг ийм байгууллага бол биш ээ. Монгол Улсын Их Хурлын түр хорооны тогтоолоор томилогдчихоод, тэгээд ажиллахгүй гэж эрхэлдэг газар энэ биш. Энэ бол үүрэгтэй. Тийм учраас энэ үүргээ биелүүлэхгүй гэж байгаа бол энэ хүн Монголын төрд ажиллах ёсгүй гэж үзэж байгаа цаашдаа. Тийм учраас би энэ Монголбанканд ажиллаж байгаа албан тушаалаас нь хариуцлага тооцож, чөлөөлөх ийм албан бичгийг явуулъя гэсэн бодолтой байгаа шүү. Түр хорооны гишүүддээ хэлэхэд.

Ингээд шинжээчээр Чулууны Амарбаясгалан, Очирхуягийн Мөнхбат нарыг томилуулах саналыг бол оруулж байгаа. Шинжээчээр нэр дэвшигчдийн анкетыг та бүхэнд тараасан байгаа юу. Тараасан байгаа юм аа, тараагаад байгаа юу аа тараачихсан байгаа юм байна.

Чулууны Амарбаясгалан. 1985 онд төрсөн. Хууль зүй, дотоод хэргийн яаманд Гэмт хэргээс урьдчилан сэргийлэх зөвлөлийн ажлын албанд ахлах мэргэжилтнээр ажилладаг. Урьд нь Сангийн яам, Дэлхийн банк, Азийн Хөгжлийн банк мөн Хууль зүй, дотоод хэргийн яамны Гэмт хэргээс урьдчилан сэргийлэх зөвлөлд ажиллаж байсан. Хуульч, эдийн засагч мэргэжилтэй ийм хүн байна.

2 дахь хүн Очирхуягийн Мөнхбат 1993 онд төрсөн. Одоо “Ай тойм” хэвлэл мэдээллийн агентлагт сэтгүүлчээр ажилладаг. Дата анализын чиглэлээр мэргэшсэн, мэдээллийг боловсруулах мэргэжлээр мэргэшиж ажиллаж байгаа ийм залуу байгаа. Энэ 2 шинжээчээр та бүхэнд томилуулахаар санал болгож байна. Шинжээч томилогдохоор оруулсан нэр дэвшигчдээс асуулт асуух гишүүд байна уу? Б.Бат-эрдэнэ гишүүнээр тасаллаа. Б.Бат Эрдэнэ гишүүн асуулт асууя .

**Б.Бат-Эрдэнэ:** Баярлалаа нэр дэвшиж байгаа хүмүүсийг бол дэмжиж байгаа. Бид нар Улсын Их Хурал дээр ажлын хэсэг гаргаад ч ажиллаж байсан. Энэ холбогдох төрийн байгууллагуудаас хүн татаж авч ажиллуулж байсан. Тэгэхээр энэ ажиллаж байгаа хүмүүс мэргэжлийн ур чадвар гаргаж, хамгийн гол нь шударга ажиллах тийм шаардлагатай, төрөөс даалгаж байгаа энэ хариуцлагатай ажилд итгэл дааж шударга ажиллах шаардлага байдаг. Нөгөө талаараа энэ татаж ажиллуулж байгаа хүмүүсийн ажлын байрыг найдвартай хамгаалах, эргээд энэ чинь түр хорооны ажилд л түр хугацаагаар ажиллаж байгаа хэрэг шүү дээ. Тийм учраас энэ хүмүүсийн ажлын байр, нийгмийн хамгаалал, баталгаа, нэр хүнд, бусад талаас нь нэлээн сайн анхаарах тал дээр би Түр хорооны даргад хандаж хэлэх гээд байгаа юм. Энэ тал дээр нь бас та давхар анхаарч өгөөрэй. Би ер нь түр хорооны ажлыг үр дүнд хүрнэ гэж бодож байгаа. Өмнө нь түр хороог ахалж байсан. Манай Ж.Сүхбаатар гишүүн ч мөн ялгаагүй манай Их Хурлын урдаа барьдаг л ийм хуульч шүү дээ . Манай түр хороог даргалж байгаа Б.Энхбаяр гишүүн бол Хууль зүй, дотоод хэргийн дэд сайдаар ажиллаж байхдаа энэ Хөгжлийн банкны асуудлыг шалгах ажлын хэсгийг ахалж хяналт шалгалт хийсэн ийм туршлагатай хүн байгаа учраас манай түр хорооны ажил нэлээн үр дүнд хүрнэ гэсэн ийм итгэл найдвартай байгаа хүмүүсийг бол дэмжиж байна.

**Б.Энхбаяр:** Б.Бат-Эрдэнэ гишүүнтэй санал нэг байна. Энэ хянан шалгагч нар, шинжээч дээр ажиллаж байгаа хүмүүс бол томилогдож ажиллаж байгаа. Сайн дураараа биш Монгол төрийн даалгавраар, ард түмний төлөөллийн дээд байгууллагаас төлөөлж ард түмний нэрийн өмнөөс энэ хулгай луйврыг шударгаар хэнээс ч хараат бусаар илчлэн нотлох энэ хэрэгт өөрсдийн хэргийг оруулж байгаа энэ хүмүүсийн ажиллах баталгаа, тэр юман дээр анхаарч ажиллах гэдэгтэй бол санал нэг байна. Тэр ч утгаараа бол нэлээн сэтгэл зүрхтэй, хамгийн гол нь сэтгэлтэй, зүрхтэй, зоригтой, тэгээд мэдлэгтэй ийм хүмүүсийг л ажиллуулахыг эрмэлзэж ажиллаж байгаа.

Манай түр хорооны дарга Сүхбаатар гишүүн бол маш сайн хянан шалгагч шинжээчдийг бол бүрдүүлж ажилласан. Ингээд хүч нэмэхгүй бол би түрүүн хэлсэн, Одоогийн байдлаар хамгийн багадаа 1 сая гаруй гүйлгээг шалгачхаад байж байна. Та бүхэн маань цар хүрээг нь ямар том хүрээнд явж байгаа гэдгийг ойлгох хэрэгтэй. 1 сая гаруй гүйлгээг шалгаад явж байна. Тэгээд энэ цаашаа дахиад шалгагдаж байгаа. Бат-Эрдэнэ гишүүний хэлсэнчлэн улс төрд нөлөө бүхий Их Хурлын гишүүн, сайд, хуулийн байгууллагыг толгойлж, өндөр алба хашиж байсан энэ хүмүүсийн хамаарал бүхий хуулийн этгээдүүдийн жагсаалтыг өчигдөр гаргуулж авсан. Зөвхөн энэ жагсаалтыг гаргах гэж 1 сар гаруй ажилсан. Ерөөсөө жагсаалтаа гаргах гэж. 4000 компани, хуулийн этгээдийн нэрс гаргасан 8000 хуудас. Энэ гүйлгээ болгонтой энэ асуудлыг тулгаж үзнэ, нэг бүрчлэн үзнэ. Тийм учраас бол энэ шалгалтын цар хүрээ маань ямар их нүсэр ажил явж байгаа вэ гэдгийг бол ард иргэд ч гэсэн ойлгох хэрэгтэй.

Жишээлбэл, өнөөдөр ард иргэд талбай дээр хулгайчийн нэр зарла гэж байгаа юм. Их амархан сонсогдож байгаа. Энэний цаана ямар олон хүмүүс, төрийн мэргэшсэн албан хаагчид, цаг нар, нойр хоол энэ бүх эрсдэл юмаа зольж ажиллаж байна вэ, ажиллаж, энэ хяналтын ажлууд маань үргэлжилж байна вэ гэдгийг та бүхэн маань бодох хэрэгтэй. Бид ард түмний төлөөллийн дээд байгууллага, ард түмнийхээ энэ шаардлагатай санал нэг байгаа. Ард иргэд маань бидэнд бас их тусалж байна. Үнэнийг хэлэхэд бид зарим жишээлбэл, тэр оффтейк гээд байгаа тэр нууцалчихсан байсан гэрээг Их Хурлын гишүүд маань мэдэж байгаа. Манай олон Улсын Их Хурлын гишүүд жилийн өмнө, 2 жилийн өмнө нэхэж шаардаад ерөөсөө төвөгтэй асуудлууд байсан. Бид бас ард түмнийхээ хүч оролцоо, дэмжлэгтэйгээр алхам алхмаар, хулгайчдын хоолой боох ажил руу ойртож байгаа. Энэ цаг удахгүй ирнэ гэдэгт бол би бүрэн итгэлтэй байгаа. Энд бид нам үүд харгалзаж ажиллаж байгаа. Тэр дотроо манай түр хорооны хуралд бол энэ Улсын Их Хурал дахь эрх баригч намын гишүүд бол дандаа 100 хувийн оролцоотойгоор оролцож байгаа. Шүүмжлээд байдаг сөрөг хүчний гишүүд маань хяналт тавих гишүүд маань ерөөсөө оролцохгүй байгаа шүү. Би энийг удаа дараа хэлж байгаа. Одоо өнөөдрийн хуралд гэхэд бүгд гараад явчихсан. Манай Ганбат гишүүн түрүүн нэг сайхан хальж аваад л тэгээд л гараад явчхаж байгаа юм. Ажил хэрэгчээр оролцох хэрэгтэй. Энэ ард түмний нэхэж байгаа шаардлагыг төлөөлж байгаа хүнийхээ хувьд төлөөлөгчийнхөө хувьд энд орж ирж ажил хэрэгчээр сууж, энэ хяналт шалгалтын ажлаа хийх хэрэгтэй байгаад байгаа юм. Энэ бол бидний үүрэг байхгүй юу. Тийм учраас бол энэ хяналт шалгагчдынхаа ажилд бид дэмжиж л ажиллана даа гишүүд маань. Ингээд асуулт асуух гишүүдийн нэрс дууслаа. Үг хэлэх гишүүд байна уу, алга байна. Тогтоолын төслийг та бүхэнд танилцуулъя.

Улсын Их Хурлын хянан шалгах түр хорооны тогтоол

Хянан шалгах түр хорооны шинжээчийн бүрэлдэхүүнд өөрчлөлт оруулах тухай

Монгол Улсын Их Хурлын тухай хуулийн 39 дүгээр зүйлийн 39.1 дэх хэсэг, Монгол Улсын Их Хурлын Хяналт шалгалтын тухай хуулийн 7 дугаар зүйлийн 7.3 дахь хэсэг, 36 дугаар зүйлийн 36.4 дэх хэсэг, 40 дүгээр зүйлийн 40.1, 40.2 дахь хэсэг, Хянан шалгах түр хороог байгуулах тухай Монгол Улсын Их Хурлын 2022 оны 4 дүгээр сарын 15-ны өдрийн 14 дүгээр тогтоол, Шинжээчийн бүрэлдэхүүнд өөрчлөлт оруулах тухай 2022 оны 11 дүгээр сарын 14-ний өдрийн 7 дугаар тогтоолыг үндэслэн Монгол Улсын Их Хурлын Хянан шалгах түр хорооноос ТОГТООХ нь:

Нэг.Хянан шалгах түр хорооны 2022 оны 11 дүгээр сарын 14-ний өдрийн Хянан шалгах түр хорооны шинжээчийн бүрэлдэхүүнд өөрчлөлт оруулах тухай 7 дугаар тогтоолоор баталсан шинжээчийн бүрэлдэхүүнээс Монголбанкны Хууль, эрх зүйн газрын ахлах мэргэжилтэн Батцэнгэлийн Мөнх-Оршихыг 2022 оны 12 дугаар сарын 12-ны өдрөөр тасалбар болгон чөлөөлсүгэй.

Хоёр.Чулууны Амарбаясгалан, Очирхуягийн Мөнхбат нарыг Монгол Улсын Хөгжлийн банкнаас санхүүжүүлсэн төсөл, хөтөлбөрийн хэрэгжилт, үр дүн, зээл олголт, эргэн төлөлтийн явцын талаар хянан шалгах үүрэг бүхий Түр хорооны шинжээчээр 4 сарын хугацаатайгаар томилсугай.

Гурав.Энэхүү тогтоолыг 2022 оны 12-дугаар сарын 12-ны өдрөөс эхлэн дагаж мөрдсүгэй. Гэсэн ийм тогтоолын төсөл байна. Энэхүү тогтоолын төслийг дэмжье гэсэн саналын томьёоллоор санал хураалт явуулъя. Санал хураалт.71.4 хувийн саналаар тогтоол батлагдлаа.

Шинэ шинжээчээр томилогдсон Чулууны Амарбаясгалан, Очирхуягийн Мөнхбат нарт хариуцлагатай, шударгаар хичээл зүтгэл гарган ажиллахыг хүсье. Баярлалаа.

**Дараагийн асуудалд оръё. Бусад асуудал.** Дараагийн асуудлын хүрээнд Хөгжлийн банкны хяналт шалгалт ажлын хүрээнд зарим хяналт шалгалтад саад учруулж байгаа зарим байгууллага, албан тушаалтны төлөөллийг бас дуудсан байгаа. Энэ хүрээнд Сангийн сайд Болдын Жавхлан, Голомт банкны ерөнхийлөгч Г.Ганболд, Чингис Хаан банкны гүйцэтгэх захирал Э.Ганзориг гэсэн ийм хүмүүсийг дуудсан байгаа юм.

Тэгэхээр энэ дээр бол бас асууж тодруулах ийм зүйлүүд байгаа. Ганболд, Ганзориг нарыг ажлын хэсэгт суухыг урьж байна. Эхний асуудал бол энэ Улсын Их Хурлын Хөгжлийн банкны хянан шалгалт хийх Түр хорооны энэ 2022 оны 5 дугаар сарын 31-ний өдрийн 02 дугаар тогтоолоор нотлох баримт гаргуулах албан бичгийг Сангийн яамнаас хүргүүлсэн. Сангийн яамнаас бол 2022 оны 6 дугаар сарын 22-нд 01/4404 албан бичгээр бүрдэл дутуу ирүүлсэн байгаа. 2022 оны 8 дугаар сарын 30-ны УИХ16/8039 дугаарт албан бичгээр дутуу материал ирүүлсэн тухай бичгийг хүргүүлсэн. Хариуг 2022 оны 10 дугаар сарын 18-ны өдөр 4 хуудас материал бас дутуу ирүүлсэн. 2022 оны 9 дүгээр сарын 20-ны УИХ/168650 тоот албан бичгээр нарийвчилсан шалгалтын материал авах тухай албан бичгийн хариуг 2022 оны 11 сарын 29-ны 03/8116 тоот албан бичгээр хугацаа хоцорч бас ирүүлсэн. 2022 оны 11 дүгээр сарын 8-ны албан бичгээр 2022 оны 8 дугаар сарын 30-ны УИХ/8039 албан бичгээр хүргүүлсэн материалыг ирүүлээгүй учраас албан шаардлагыг хүргүүлсэн. Энэ албан шаардлагын хариу 2022 оны 11 дүгээр сарын 10-ны 017726 тоот албан бичгээр албажаагүй. 2022 оны хамтарсан шалгалтын материал ирүүлсэн юм. Энийг түр хорооны гишүүдэд энэ ямар асуудлын тухай яриад байна вэ гэхээр Хяналт шалгалтын түр хорооны хяналт шалгалтын ажлын хүрээнд Хөгжлийн банканд урьд нь хийгдэж байсан бүхий л шалгалтын материалыг, дүгнэлтийг албажуулж ирүүлэх ийм тогтоол гарсан юм. Энэ тогтоолын хүрээнд хяналт шалгалтын ажил хийх явцад 2020 онд Монголбанкны ерөнхийлөгч Лхагвасүрэн тухайн үеийн Сангийн сайд Чимэдийн Хүрэлбаатар нарын хамтарсан удирдамжаар Хөгжлийн банканд хийгдсэн хяналт шалгалтын материалыг ирүүлээгүй. Энийг 2 удаа нэхсэн. Сая тэр би огнооны бичгүүдийг нь дурдаад байгаа юм. Хамгийн сүүлд ирүүлсэн материалд энэ асуудлыг Сангийн сайд албажуулаагүй байсан. Өнөөдрийн бидний ярьж байгаа энэ Хөгжлийн банкин дээр гарч байгаа энэ зөрчил дутагдлын асуудал энэ албажуулаагүй шалгалтаар илэрсэн байжээ. Тэгэхдээ үүнийг тухайн үеийн Сангийн сайд Чимэдийн Хүрэлбаатар эс үйлдлээр энэ шалгалтын дүнг албажуулахгүй нуун дарагдуулсан байна гэж үзэж байгаа. Монголбанкны Ерөнхийлөгч энэ хамтарсан шалгалтынхаа дүнг албажуулаад, гарын үсэг зурчихсан байна. Тэгээд Сангийн яам нь тухайн үед 2020 онд хүргүүлж байсан байна. Сангийн сайд энэ шалгалтын дүгнэлтийг албажуулаач ээ гээд . Тэгэхэд албажуулах байтугай Засгийн газарт энэ талаар танилцуулаагүй, энэ шалгалтын зөрчил дутагдлаар илэрсэн асуудлыг тухайн үеийн Засгийн газрын хуралдаанд танилцуулаагүй байна. Албажуулаагүй байна. Тэгээд Улсын Их Хурлаас түр хороо гараад нэхээд байхад 2 удаа бичиг явуулаад нэхүүлж байж сүүлдээ албан шаардлага хүргүүлсэн. Ингээд ирсэн байна. Тэгэхээр энэ нь ямар учиртай вэ гэдэг асуудал дээр тайлбар авахын тулд Сангийн сайд Жавхланг дуудсан байгаа юм. Тэгэхээр Жавхлан сайд энэ дээр нэг тайлбар хэлээч ээ. Жавхлан сайдын микрофоныг өгье.

**Б.Жавхлан:** Гишүүдийн өдрийн мэнд эрье. Сая Энхбаяр гишүүний дурдсан асуудал, процессууд яг болсон процессуудыг дурдлаа. Манайхаас материал нэхсэний дагуу 22 оны 11 сарын 10-нд шалгалтын материалыг иж бүрнээр нь ирүүлсэн байгаа юм. Энэнээс наана бол бид Хөгжлийн банк дээр зүгээр суугаагүй. Энд 2021 оны 12 сарын 21-ний Монголбанкнаас Хөгжлийн банканд ирүүлсэн Монголбанкнаас хийсэн шалгалтын дагуу Монголбанкны Ерөнхийлөгчийн авч хэрэгжүүлсэн, авч хэрэгжүүлэх заалтууд бүхий тушаалыг мөн ирүүлсэн байдаг. Ингээд ер нь Засгийн газар тухайн үеийн Хөгжлийн банкны нөхцөл байдалд дүн шинжилгээ хийгээд ер нь дампуурлын ирмэгт ирсэн байсан олон улсын санхүүгийн байгууллагууд суртал тус банкийг дампууруулах, татан буулгах ийм шаардлагууд тавьсан байсан. Ингээд гадна талдаа энэ Хөгжлийн банк, Монгол Улсын Засгийн газар 2-ыг яаж ч салгаж ойлгох аргагүй ийм 2 институц байдаг. Ерөөсөө нэг институт л гэж хардаг. Тийм учраас Хөгжлийн банкийг дампууруулах нь Монгол Улсын Засгийн газрын нэр хүнд болон Засгийн газар бүхэлдээ гадна талдаа деполт зарлах маш аюултай ийм нөхцөл байдал үүссэн. Тийм учраас бид энэ оны 1 дүгээр сараас эхлэн Хөгжлийн банкны үүссэн энэ нөхцөл байдал чанаргүй зээлтэй ажиллах энийг богино хугацаанд төлүүлж Хөгжлийн банкийг аврах, хэвийн үйл ажиллагааг нь хангах нэлээн том сорилт, зорилго тавьж ажиллаж өнөөдрийн үр дүнд хүрсэн байгаа. Тэгэхээр энэ удаагийн Засгийн газар энэ жил багтаж авч хэрэгжүүлсэн арга хэмжээнүүд аль ч шалгалтаас илүү үр дүн өгсөн, олон нийтийн хяналтад ил тод оруулсан, ийм үр дүнг өгсөн ажил болсон гэж харж байгаа. Саяын яг Энхбаяр гишүүний хэлсэн түр хорооны даргын хэлсэн процессууд бол яг болсон процессуудыг хэллээ.

**Б.Энхбаяр:** Энэ 2020 онд Хөгжлийн банканд үүссэн зөрчил дутагдалтай холбоотой Монголбанк, Сангийн яамны хамтарсан шалгалтын дүнг албажуулахгүйгээр нуун дарагдуулж, эс үйлдэл гаргасан асуудал нь өөрөө албан тушаалын гэмт хэргийн шинжтэй гэж үзэх юм бол холбогдох хууль хяналтын байгууллагаар Сангийн сайд Хүрэлбаатарыг шалгуулна. Мөн энэ асуудлыг нээлттэй сонсголын үеэр Хүрэлбаатар сайдыг гэрчээр дуудан байцаах учраас энэ үеэр бас асууна. Өөрөөс нь асууна гэдгийг түр хорооны гишүүдэд бас хэлье.

Дараагийн асуудал бол Чингис хаан банкны гүйцэтгэх захирал Ганзоригийг бас дуудсан байгаа. Яагаад дуудсан бэ гэхээр Улсын Их Хурлын 16/8043 тоот Хяналт шалгалтын түр хорооны албан бичгээр өгсөн үүрэг даалгаврыг биелүүлэхгүй байгаа. Шалгалтын удирдамжид заасан хяналт шалгалтын ажилд саад учруулж байгаа гэж үзэж байгаа. Тэгэхээр та энэ дээр ямар тайлбар хэлэх вэ? Ажлын хэсгийн 1 дүгээр микрофоныг нээж өгье. Албан тушаалаа танилцуулаад нэрээ хэлээд асуултад хариулаарай.

**Э.Ганзориг:** Сайн байцгаана уу.Та бүхэнд энэ өдрийн мэнд хүргэе. Чингис хаан банкны гүйцэтгэх захирал Ганзориг гэж хүн байна. Ажлын хэсэг байгуулсантай холбоотойгоор Хөгжлийн банкны эх үүсвэрээр дамжуулан олгосон зээлийг шалгах хүрээнд 11 дүгээр сард бол Чингис хаан банк дээр Монголбанкны төлөөлөлтэй ажлын хэсгийнхэн ирж удирдамжаа танилцуулсан. Чингис хаан банкны зүгээс бол ажлын хэсгийн удирдамжийг танилцаад, ажлын хэсгийнхнийг шалгалт хийх нөхцөл бололцоогоор хангаж, шаардлагатай үед тухайн банкны өөрийнх нь үндсэн бүртгэлийн систем рүү нэвтрэх хүртэл арга хэмжээг авч бид өнөөдөр ажиллаж байгаа. Энд Хөгжлийн банкны эх үүсвэрээр олгосон дамжуулан зээл маань бол 2013 оноос эхэлсэн зээл байдаг. Тэгэхээр бол өнөөдрийн байдлаар бол нийтдээ олгосноос хойш бол нийтдээ 9 жил болчихсон байгаа зээл. Тухайн зээл нь анх олгохдоо 7 хувийн хүүтэй, 60 сарын хугацаатай зээл байсан. Чингис Хаан банкны хувьд бол нийтдээ Хөгжлийн банкны эх үүсвэрийн 39 зээлдэгчээ нийтдээ 33 тэрбум төгрөгийн зээлийг дамжуулан олгосон байдаг. Тухайн үед шалгарсан төслүүд маань бол хугацаандаа ихэнх нь төлж, өнөөдрийн байдлаар бол Чингис хаан банк 33 тэрбум төгрөгийнхөө эх үүсвэрээс бол 32.3 тэрбум төгрөгийг нь бол Хөгжлийн банканд гэрээний дагуу төлөгдсөн байгаа. Өнөөдрийн байдлаар бол Хөгжлийн банкны дамжуулан зээлдүүлэх 33 тэрбумаас бол 700 сая төгрөгийн эх үүсвэр бол эргэн төлөгдөөгүй байж байгаа. Тэгэхээр шалгалтын комисст бид ямар нэгэн байдлаар санаатай болон санамсаргүй байдлаар мэдээллийг нуун дарагдуулах ямар нэгэн үйлдэл бол хийгээгүй. Зарим нэг техникийн хувьд Чингис хаан банканд нөгөө үндсэн кор систем гэж бүртгэлийн систем маань 2016 онд солигдсонтой холбоотойгоор өмнөх дата бааз дээрээс зарим нэг мэдээлэл нь хянан шалгагчийн авах форматад таарахгүй байгаа учраас бага зэргийн хугацаа орж байгаа нь үнэн. Энийг та бүхэнд бас хэлэх нь зүйтэй. Тиймээс бид энийг аль болох яаралтай ажлын хэсэгт мэдээллийг гаргуулж өгөх ажлыг түргэн шуурхай хийж явж байгаа. Шалгалтын хугацаа 2022 оны 12 дугаар сарын 31-ний өдрөөр бол дуусна гэж заасан байсан. Бид энэ хугацааг мэдэж байгаа учраас бид бэлэн болсон хянан шалгалтын шаардсан материалыг дор бүрд нь өгөөд явж байгаа.

**Б.Энхбаяр:** Дараа нь Голомт банкны ерөнхийлөгч Ганболд дуудсан байгаа. 2022 оны 8 дугаар сарын 30-ны Улсын Их Хурлын 168051 тоот хяналт шалгалтын тухай албан бичгээр өгсөн үүрэг даалгаврыг бүрэн биелүүлээгүй, хяналт шалгалтын удирдамжид заасан хяналт шалгалтын ажилд саад учруулж байгаа гэдэг ийм асуудал Голомт банктай холбогдож яригдаж байгаа. Энэ дээр Ганболд Ерөнхийлөгч тайлбар өгье. Ажлын хэсгийн 2 дугаар микрофон.

**Г.Ганболд:** Сайн байцгаана уу. Миний нэр Ганболд. Би ажил үүргийн хувьд зээл, эрсдэлийнхээ нөгөө талыг нь хариуцдаг. Үйл ажиллагааны чиглэлээ хариуцдаг, Тэгэхдээ тодорхой мэдээллүүдтэй ирсэн. Ер нь 2013 оноос хойш 2021 оны 7 сарыг хүртэлх Хөгжлийн банкаар дамжуулан зээлдсэн зээлүүдэд шалгалт орсон. Энэ хугацаанд өөрөөр хэлбэл 2013 оны 5 сараас 2021 оны 7 сар хүртэл нийтдээ 390 гаруй зээлдэгчийн 440.1 тэрбум төгрөгийн зээлийг Хөгжлийн банкнаас Голомт банкаар дамжуулан тодорхой хэмжээний сонгон шалгарсан 2 шатны банкны зээлийн шаардлага хангасан зээлүүдэд олгогдсон байгаа. 10 дахь жилдээ ороод явж байгаа. Үндсэндээ сая Ганзориг захирал бас хэлсэн 6-7 хувийн хүүтэй, хөнгөлөлттэй нөхцөлтэй. Арилжааны банкнуудад олгож байгаа Марж буюу арилжааны банкнуудын үйл ажиллагааны зардал, эрсдэлийн зардал болоод бусад зардлаа багтаах дүн нь 3 хувь, ингээд үндсэндээ 3 дээр нэмэх нь 3 юм уу, 4 дээр нэмэх нь 3 гээд 6-7 хувийн ийм зээлүүд олгогдсон. Манай банкны хувьд 2022 оны 9 сард хамгийн сүүлийн зээл төлөгдсөн. Өөрөөр хэлбэл одоогоор 2022 оны 9 сар гэдэг чинь үндсэндээ 3 сарын өмнө нийт Хөгжлийн банкаар дамжуулан олгогдсон Голомт банкны харилцагчид олгогдсон зээл бол 100 хувь бүрэн төлөгдсөн. Одоогоор төлөгдөөгүй зээл байхгүй.

Мөн энэ 10 жилийн хугацаанд Голомт банк үндсэн кор системээ сольсон. Банкны кор систем солигдохоор зээл, эрсдэлтэй холбоотой хэсгүүд нь солигдоод, ажлын хэсэг нэлээд олон хүнтэй их том файлтай, экселээр хийсэн. Нэлээн хэдэн зуун нүдтэй нарийвчилсан шалгалт байсан. Бүгдийг нь бүрдүүлж өгөхөд банкны программаар 10 жилийн программ татдаг учраас бас тодорхой хэмжээний хүндрэл гараад яг энэ шалгалтын хугацаанд зарим зээлүүд дээр хугацаа алдсан зүйл бий. Ер нь шалгалтын бүрэлдэхүүний үзье гэсэн бүх материалыг үзүүлсэн. Үндсэн кор систем рүү орсон. Миний ойлгосноор зарим зээлдэгч нар дээр газар дээр нь очиж үзэх юмыг бол үзсэн. Албан тоотыг би Энхбаяр даргын хэлсэн албан тоотыг тэмдэглээд авлаа. Энэ дээр ямар нэгэн дутуу юм одоо хүртэл байгаа бол бид нар тэрийг гүйцээж өгөх үүрэгтэй, энийг гүйцээж өгнө. Ажлын хэсгийнхэн бүх материалыг аваад зээл төлөгдсөн байдлыг тогтоочхоод, дээр нь буцаж газар дээр нь ирж үзнэ гээд одоогоор буцаж газар дээр нь ирж үзээгүй байгаа. Ер нь Хөгжлийн банкны бүх зээлүүд ямар зарчмаар олгогддог вэ гэхээр зэрэг шалгуураа Хөгжлийн банк тавина. Өөрөөр хэлбэл Засгийн газар тавина. Эргэн төлөгдөх 100 хувь хариуцлагыг арилжааны банк өөрөө хүлээнэ. Эрсдэл гарвал арилжааны банк өөрөө хүлээгээд, өөрийнхөө эх үүсвэрээр эрсдэлийн сан байгуулж хааж явдаг ийм журамтай. Тийм учраас зээлүүд бол төлөгдсөн. Эрсдэлээ Голомт банк бол бүрэн үүрээд явж байгаа. Дутуу зүйлийг нэг бүрчлэн аваад хугацаанд нь өгөөгүй бол бид манайх тэр хариуцлагаа хүлээгээд гүйцээж өгөх ёстой, бид тэрийг бас ойлгож байгаа. Баярлалаа.

**Б.Энхбаяр:** Баярлалаа. Гэхдээ яг та Голомт банк энэ хяналт шалгалтад хэлж байгаа шиг байдлаар хандахгүй байгаа. Бусад арилжааны бүх банкнууд хянан шалгах түр хороо хянан шалгагчдаас шаардсан материалыг цаасан хэлбэрээр нотлох баримтын шаардлага хангаж ирүүлсэн байгаа. Голомт болон Чингис хаан банкнууд цаасан хэлбэрээр нотлох баримт гаргаж өгөхгүй байгаа, ирүүлээгүй. Мөн Голомт банкны тухайд зарим дамжуулан зээлдсэн хэргийн араас явахад хувийн хэрэг гаргаж өгөх боломжгүй гэсэн тайлбар өгч байгаа. Танай албан хаагчид. Би түрүүн хэлсэн Хөгжлийн банкны дамжуулан зээлдэх бол 2200 гаруй зээлийн араас 1 сая гаруй гүйлгээний асуудлыг одоогийн байдлаар явж байна, шалгаад явж байна. Тэгэхээр энэ гүйлгээ болгоны араас хянаж шалгана гэдэг бол энэ тухайн энэ гүйлгээнд оролцсон, энэ гүйлгээг дамжуулсан банкны оролцоотойгоор хийгдэнэ. Тэгэхээр энэ ажлыг гаргаж ирүүлэхгүй, эсвэл энэ заримыг нь болно, заримыг нь болохгүй гэдэг байдлаар ийм ялгах асуудал бол байхгүй.

Тийм учраас өнөөдөр бол ямар нэгэн хариуцлагын асуудал, түр хорооны гишүүдэд би бол санал болгож ярихгүй. Хяналт шалгалтын ажил маань бол 12 сарын 31-нээр дуусах бид удирдамжаа баталсан. Шаардлагатай бол сунгаад явна. Энэ эрх нь байгаа. Шаардлагатай бол 12 сарын 31-ээс цаашаа үргэлжлүүлээд явна. Бид нар автлаа та хэд өгөхгүй байсан чинь автлаа явна. Тийм учраас энэ асуудал дээр цаг хугацаа хожих ийм асуудал бол байхгүй шүү. Хяналт шалгалтын хяналт шалгагч нартай хуулийн хүрээнд батлагдсан удирдамжийн дагуу нээлттэй, ил тод, хурдан шуурхай гаргаж өгөх ажил дээр идэвх санаачилгатай ажиллаарай. Дахиж ийм юм битгий гаргаарай. Дахиж ийм саад учруулсан гэдэг байдалтай асуулт асуугдах байдалтайгаар битгий энэ Түр хорооны хуралд ирээсэй гэдэг зүйлийг зориуд Голомт болон Чингис Хаан банкны удирдлагад анхааруулж протоколоор сануулж байгаа шүү. Сануулж байгаа.

Ингээд бусад асуудлын хүрээнд танилцсан, зарим асуудлыг хэлэлцээд дууслаа.

Та асуултаа асуучхаад л гараад явчихдагаа болимоор байна Ганбат гишүүн ээ. Энэ бүх асуудал дээр идэвхтэй гэрчээр дуудах хүмүүсийн нэр ярихад гараад явчих юм. Ямар учиртай юм бэ. Таны нэр байхгүй шүү дээ. Манай Ганбат гишүүний нэр байхгүй байгаа, би бол итгэж байгаа. Тэгээд л өөрийнх нь нэр байгаа юм шиг л гараад явчих юм. Ингээд өнөөдрийн Хөгжлийн банкны түр хороогоор хэлэлцэх асуудал дууслаа. Түр хорооны хурал өндөрлөснийг мэдэгдье ээ. Гишүүд дээ баярлалаа.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ БУУЛГАЖ,

ХЯНАСАН: ШИНЖЭЭЧ Э.СУВД-ЭРДЭНЭ